
Pi) EMIL OR BAŢI LU NI 


FACEREA LUMII 


Un uragan năprasnic u fost la început. 

Un vălmăşag de flăcări, de apă şi de lut 
Se'nvolbura sălbatec întrun vârtej suprem; 
Din voia Lui în cercuri a prins ca de pe ghem 
Să se desfacă lumea din apriga rotire 

Şi soarele fierbinte sbură în nestârsire. 


Din miile de bulgări ce se smulgeau din soare, 
Un bulgăre făptură pământului i-a dat 

Şi globul ca un îulger prin spaţiu aruncat, 

A prins să se 'nvârtească în goană-ameţitoare. 


Brăzdând nemărginirea, însutleţind pământul, 
Cu bubuiri de trăsnet, se întrupa Cuvântul. 
De mii şi mii de veacuri alunecând în gol. 
Pământul rupt din soare îi dă mereu ocol; 
Din veac în veac mai rece, prin spaţiu, solitar, 
Senvăluien lumină şi'n noapte cade iar. 


Potopuri de văpaie se varsă din tării 

Şi vijelii de flăcări înfăşură pustii 

Şi fulgerele plouă şi trăsnetele tună, 
'Trosnind se crapă scoarța pământului în două, 
Din miezul lui țâşneşte urlând o lume nouă 
Şi vâjâie prin haos o aşchie de lună... 

In urma ei genunea de besnă crește goală 

Şi isbucnesc în spume oceanele de smoală, 
Se'nvolbură şi roşu e ochiul cald al lunii, 
Privind cum în prăpăstii se 'ncaeră simunii. 


'Trec veacuri, trec amurguri, trec zori, cu miliarde, 
Si'n răsăritul veşnic tot universul arde 
Şi plăsmuit din umbra ce dăruie vieți 
Un fir de lut zâmbeste întâiei dimineți. 





PARADISUL 


Darnic şi bun e Creatorul în toate! 
Pomii întind ramuri de rod aplecate, 

Pajişti de îlori scântee'n aur de soare, 
Albi porumbei sboară visând peste mare. 










Cele dintăi ăripi bătând în văzduhuri! 
Cele dintăi roze'ntrupate din duhuri ! 
Visele Lui albe în crini se'nfăşoară, 

Visele Lui, âripi de fluturi ce sboară. 






















Lebezi de-argint lunec pe apen lumină. 
Primului om Eva-i surâde senină. 

Rupe un crin şi, de mireasmă'mbătată, 
Inima'n piept simte cum prinde să-i bată. 


Nici un suspin, nici o durere pe chipuri, 
Cerul e râs, valul e cânt pe nisipuri. 





Şi glasul Celui fără moarte 
Din cer Cuvântul şi-a trimis: 
„Trăiţi netulburaţi de-a pururi 
In pământescul Paradis ! 


Trăiţi cu inima, cu ochii 
Visarea Celui nevăzut ! 
Dar nwncercaţi a înţelege 
Puterea care va născut! 


A cugeta la taina lumii 
E o trufie diavolească. 
Feriţi-vă de ochiul, care 
Voi-va să vă ispitească !“ 


PĂCATUL 


Străbat prin frunze lungi făşii de soare, 

Argint e unda râului prin crâng, 

Şi crengile'n zetir tremurătoare 

Intind aripi de umbră şi le strâng. | 


Atinge Eva umărul lui stâng, 
Din visul lui adânc Adam tresare: 


Cu braţul ei mai alb ca de ninsoare, | 
— De ce mi-a spus un glas să mă înfrâng? 







Dar Eva zâmbitoare a rămas. 
— In cine oare să ne 'ncredem noi? 
Şi omul a privit-o fără glas. 













Ispita'n şoaptă le-a trecut atunci 
Pe la urechi, ca vântul printre foi, 
Mai dulce decât freamătul din lunci. 

Iar el: — Ce taină poate să s'ascundă 
Sub coaja lumii, ce îmi pasă mie, 
Când aurul străfulgeră pe undă 

Și în văzduh e tril de ciocârlie? 


Privirile prin ramuri mi s'afundă 
Pe marea de argint trandafirie 
Şi'ntinderea pământului rotundă 
La visuri minunate mă îmbie. 


Ci, într'o zi, pe când mergeau can vis, 
Cu ochii duşi în zările senine, 
Un glas a răsunat în Paradis: 





„Spre ce tărâm se'ndreaptă paşii tăi? 
O! pentruce te-a fost creat pe tine 
Din lut şi din a soarelui văpăi ?“ 


Şintâiul om adânc a tresărit 

Şi'n loc să se mai bucure de slavă, 
Cu ochii goi, cu inima bolnavă, 
Rămase pe cărare țintuit. 


„Să nu tentrebi! Fiinţa ta-i firavă“, 
Ii spuse glasul Celui preamărit ; 
„Fereşte-te de-a gândului otravă ! 

Tu eşti un strop, Eu sunt nemărginit !“ 


Dar glasul ce plutea ispititor, 
Infiora tăcerile din Rai: 
„De unde vii? Tu eşti şi nu erai! 


Desleagă-te acum de Creator! 
Şi vei afla, urmându-mă pe mine, 
Ce eşti, fiinţa ta de unde vine“. 


Prin crâng ispita ochii şi-i ivise, 
Ii ţintuiau cu vâlvătăi fierbinți 
Şi-i îmbiau cu dulci făgăduinți, 
Pâlpâietori de farmece şi vise. 


Dar Omul, cu pleoapele închise, 
Cu inima cuprinsă de căinți, 
Simţind căderea 'ntregii lui fiinţi, 
Să fugă de ispită se clintise; 







Când Eva cu o şoaptă l-a oprit: 
„Voesc să ştiu adâncul nesfârşit!“ 
El şovăie: visează sau aieve-i? 


Căci glasu-i l-a încins ca o văpaie 








Şi simte cum voinţa i-o înmoaie 
Dorinţele din zâmbetele Evei. 


Şi-au stat în loc tremurători să ştie 
Ascunsul gând al Celui nevăzut, 
Rupându-se din visul început. 

Iar Dumnezeu păli în veșnicie. 


Pe chipul heruvimilor tăcut 
O lacrimă curgea trandafirie 
Şi îngerii privindu-i din tărie, 
Oftară cu tristeţe: „Au căzut!“ 


Intâii oameni nu știau censeamnă 
Tăcerea spăimântată dimprejur; 
Și se simţiră singuri amândoi. 


Sufla un vânt posomorît de toamnă, 
Se'ntunecase bolta de azur 
Șintâia oară, au văzut ră's poi. 


Cutremuraţi, cu sufletele goale 
De visul minunat de pân'atunci, 
Tăcerile frunzişului din lunci 
Le năpădise inima de jale. 





lar glasul răsuna: „De-acum, în munei 
Vei dobândi tainul vieţii tale 

Şi sângerând te vei târî pe cale, 

Să ispăşești călcatele porunci!“ 


Te-alung din sânul Raiului pierdut! 
Trufia-ţi pedepsi-o-veiu prin moarte! 
Şi te vei sbaten coliri deşarte, 
Să înţelegi al lumii început. 








Spre mine setea veşnic să te poarte, 
Dar să-ţi rămân mereu necunoscut! 
Să-ţi sfarămi fruntea de al tainei scut 
Să mă atingi şi să-ţi rămân departe!“ 


> 


Adam şi Eva sau privit plângând 
Şi au pornit pe câmpuri în neştire, 
Cu vraja Paradisului în gând. 


Târziu de tot, în rumenul apus, 
Au aruncat spre Rai înco privire 
Şi'n umbra depărtărilor s'au dus. 


Grigore Sălceanu 








Poemul creațiunii 


PO:POP.UL 


Trecut-au veacuri. Primele fiinţi 
De mii de ori ţărână se făcură 
Şi'n veci renăscătoarea lor făptură 
Sub cer respiră frântă de dorinţi. 


Din primul om popoare se născură 
Şi'ncăeraţi în vrăjmăşii fierbinţi, 
Copilul îi ucide pe părinţi 

Şi fraţii între ei își poartă ură, 


Trufia stăpâneşte pretutinde; 
Cel bun şi drept de Cain e ucis; 
Hotarele vicleanul și le'ntinde: 


Ci'n aşteptarea siântului mister 
Ce va 'nghiţi pământul în abis, 
Strătulgeră luceferii pe cer, 


Bătrânul Noe îşi ciopleşte 
Cu barda, dintr'un chiparos, 
Corabia ce va să'nfrunte 
Ocean de valuri fumegos. 


Bătrânul Noe încă vede 
Albastrul înger ce prin vis, 
Cărare neamului prin veacuri, 
Vestind potopul, i-a deschis. 


Din zori lucrează până'n noapte 
Şi orice fulger trecător 

In el stârneşte tulburare 
Și-atunci ciopleşte mai de zor. 


Şi barba lui de-argint iuioare 
Se'mprăştie smuncită'n vânt, 
Apoi, recade mătăsoasă 

Ca un talaz peste vesmânt. 


Pe lângă el, mulţimi de oameni 
Işi văd de drum nepăsătoare; 
Puternicul de slab îşi râde, 

Iar cei zgârciţi de cersetoare. 


'Trutaşii umilesc norodul 
Cu zâmbetele de dispret 
Şi nimenea nu bănueşte 
Ce scurte's bietele lor vieți. 

Corabia, văzând cu ochii, 
Şi'naiţă trupul către cer; 
Răsbubuind isbesc ciocane 
In jurul blândului năer. 





| Bătăile de maiu ce sboară 
Imprăștiate'n adiere, 

Sunt cele de pe urmă clipe, 
Sfârşitul lumii care piere. 


Şi el, alesul dintre oameni 
Să ducă neamul mai departe, 
Spre a scăpa creațiunea 
Dumnezeirii dela moarte, 


Ia în corabie cu sine 

Pe toţi ai săi; alege iute 
Cele mai sfinte dintre păsări 
Și mai curate din cornute, 


Sapte perechi din fiecare; 

RA | Iar dintre cele necurate 
Două perechi, cum spuse Domnul, 
Din orice fel de vietate. 


Corabia de ochi e plină; 

Î Toţi se privesc fără cuvânt. 
Se uită Noe înc'odată 
La casa lui de pe pământ. 


De vulturi cerul se'negreşte, 
Presimt prăpădul pământesc; 
Imprăştiind fiori de ghiaţă, 
Copaci în vânt se răsucesc. 


Furtuna vine rotocoale, 
E galben cerul de mânie. 
Apune soarele pe lumea 
Ce va intra în veșnicie. 


Un zid de nori pe ceruri creşte, 
Vuesc adâncuri de pământ 

Şi crunt ciclonul se pornește 
Vestind pedeapsa Celui Sfânt. 


Răsbubuind întreg pământul 
Se clatină din temelii, 
'Țâşnesc isvoare din adâncuri, 
Se crapă naltele tării; 


'Torentele de ploaie urlă 
Invârtejindu-se în arii, 

Acoperișurile-s smulse, 
Din rădăcini sunt rupți stejarii. 


Aleargă lumea'ntricoșată 

Şi vitele pe uliţi fug, 
Nechează herghelii pe şesuri 
Și taurii în cete mug; 


Şi ploaia toarnă zi şi noapte, 
Ajunge apa pân'la umăr, 
Dispar în ea cetăţi și neamuri, 
Câmpii şi codri fără număr. 


Ocean livid e tot rotundul, 
Un cer de păcură, iar jos, 
Ca varul stins talazul fierbe, 
Căscându-se prăpăstios. 


Dar pe o creastă fumegândă 
Ce arătare sa ivit? 

Pe lanţul munților de apă 
Cine pluteşten nesfârșit? 


N'a mai rămas o vietate 
Din câte fură pe pământ. 
Ce umbră creşte şi se sbate 
In smunciturile de vânt? 


Ca un gigant ieşit din neguri, 
In a talazurilor voie, 

Cu toate vieţile de mâine 

In nesfârşit savântă Noe! 


Şi zilele nenumărate 

Cu nopţile de-a valma trec, 
Amestecaten besna oarbă 
A nesfârşitului înnec. 


Şi după luni de rătăcire, 
Când nourii s'au destrămat, 
Corabia'ntâlni un munte 
Şi-a stat pe vârful Ararat. 


Printre stafiile de ceață, 
Pe apa neagră a genunii, 
Ca nişte fulgere de aur 
S'a revărsat lumina lunii. 


Şi apele-au scăzut cu'ncetul 
Şi din ocean ca nişte frunți 
Crescând pe ceruri de sineală 
leşiră culmile de munți. 

Deschise Noe o tereastră 
Lăsând să sboare-un porumbel, 
Dar negăsind pământ să stee, 
Se'ntoarse iarăşi lângă el. 





| Iar când trecu o săptămână 

N Şi-i dete drumul în senin, 

Şi In cioc i-aduse porumbelul 
O rămurică de măslin. 


j Şi după alte şapte zile, 
Lăsându-l iar în cer să sboare, 
S'a dus şi nu se mai întoarse. 
Pământul se svânta în soare. 


Şi din corabie, sub ceruri, 
leşit-a Noe cu ai săi, 
Infioraţi de prospeţimea 
Seninătăţilor dintăi. 


Şi toţi cu frunţile plecate 

| Ingenunchind atins-au lutul; 

ă Iar din tării grăi Cel Veşnic: 
„Voi faceți lumii începutul! 


„Din neamul vostru se va naşte 
Şiragul vieților de mâni. 
Vă răspândiţi pe'ntreg pământul 
Și peste toate fiţi stăpâni! 


„Dar nu vărsaţi o picătură 

Din sângele făpturii mele!“ 

Şi glasu-I se pierdu în corul 
De heruvimi cântând prin stele. 


In aburi calzi plutea pământul 

De soare alb învesmântat; 

Pierise'n valuri Paradisul , 
Şi urma primului păcat. 


Cetăți și neamuri înrăite 
In fiorosul lanţ de crime, 
Cu nedreptatea şi trufia 
Zăceau pe veci în adâncime. 


„Pământu-i moale, vântul sutlă, 
Grăeşte Noe surâzând; 

Svârliţi sămânța ?n patru vânturi, 
Să încolțească în curând!“ 


Sbură o pulbere de aur 
Din mânile lui Iafet 

Și toţi se minunau cum munţii 
Se învesmântă în brădet. 


lar Sem sclipea de bucurie: 
Din pumnu-i mare răspândite 
In jurul lui, pe văi,-pe dealuri, 
Creșteau păduri nemărginite. 


Şi Ham cu braţul prin văzduhuri 
Inseamnă uriaşe arii 

Şi chiotu-i prelung răsună, 

Când pe câmții răsar stejarii. 


Şi lumea'ntreagă se îmbracă 

In lanuri verzi, în rai de floare 
Şi Noe viţa o sădeşte 

Scăldat într'un -ocean de soare. 


TURNUL BABEL 


Pluteşte Dumnezeu în slavă 

Cu cetele de heruvimi, 

Sunt mii de ani, de când potopul 
S'a “revărsat din înălțimi. 


Demult e Noe printre îngeri 
O creatură de lumină. 

Cu dor priveşte el pământul: 
„Acolo dorm pe o colină 


„Și eu şi blânda mea soţie 
Şi'n mersul timpului încet, 
Cu-a lor tovarășe alături, 
Vai! dorm Sem, Ham şi afet! 


„Nu fii mâhnit!“ îi spunen taină 
Cu voce blândă Dumnezeu; 
„Eu te-am chemat să fii departe 
De tot ce face neamul tău. 


Acum, mai mult ca'n alte veacuri, 
Păcatu-i colcăie prin vine. 

Priviţi de pe pământ cum urcă 
Trufia lutului spre mine!“ 


Arhanghelii şi heruvimii 

Şi îngerul corăbier 

Văzură jos un turn de piatră 
Urcând de pe pământ spre cer. 

„Pământul negru fără suflet, 
Spre cerul nostru vrea să sboare, 
Adus de cel trimis acolo 

Să-l schimbe în mărgăritare! 





| Ca şi Adam, odinioară, 

Î Căzut e omul în păcat; 

hi Şi'n loc din piatră să se smulgă, 
In piatră s'a înfăşurat 


Şi se ridică în văzduhuri, 

Cu mine vrând să se măsoare 
| Din ochii îngerilor lacrimi 
i Picară pe pământ amare. 


pec 


„Priviţi noroadele în jurul 
Cetăţii care se ridică! 

Roesc, se sbat, se încordează, 
Uitând că omu-i o furnică. 


Ei cred că'n numărul mulțimii 
AD Le stă puterea lor întreagă, 
vi [I Când ea en limba ce le-am dat-o 
| Ca între ei să se ?nţeleagă. 


Le-amestec graiul; şi 'ntr'o clipă 
ş Semeţii uriași ce sânt, 
| Ne mai putând să se priceapă, 
Fără cerescul meu cuvânt, 


Se vor cutremura de spaimă 
Şi părăsind în câmp zidirea, 
Spre patru colţuri ale lumii 
Işi vor începe pribegirea. 


El dă poruncă unor duhuri 

Ce spre pământ pornesc în sbor. 

In orice duh e-o limbă nouă, j 
In orice limbă un popor. 


Şi strecurându-se în oameni, 
O zăpăceală îi cuprinde, 

Ca roiul negru de albine, 
Aleargă toţi de pretutinde; 


| Se'mpiedică şi se răstoarnă, 
Se îmbulzesc, răcnesc în cor, 
Ă Se'mprăştie şi se adună 
| Intr'un vârtej fulgerător. 


Puţini spre cer şi'nalță ochii - A 
Şi'ngenunchind şoptesc 6 rugă, : 

Pe când, înțelegând pedeapsa, 
Incep noroadele să fugă. 


Şi turnwn zări rămâne singur, 
Deşertăciune omenească! 
Şi unde-a hohotit trufia, 
Pustiu "'ncepe să jelească. 


TREC VEACURI 


Trec veacuri după veacuri, trec milenii; 
Pământul clocoteşte de păcate; 

Pe cel mai slab puternicul s'abate 

Şin zări de sânge lunecă vedenii. 


Incăerate 'n negre vălmăşaguri 
Noroadele cutremură întinderi 
Şi'n aprigele urilor aprinderi 
In două crapă ţestele baltaguri. 


In piepturi late sburuesc securi 
Şi caii alergând în herghelii 

Deavalma calcă mame și copii, 
Lăsând în urma lor dărâmături. 


Din goană smulg femei de lângă soţi, 
Muşcând cu sete gurile ce ţipă 

Şi prinse subt a braţului aripă 

Le zdrumecă picioarele "ntre roți. 


* 


+ * 


Răstoarnă brazde muncitorii, 
Pământul scapără scântei; 

Dar tot ce seamănă pe câmpuri 
Rodi-va numai pentru ei. 


Un spic nu vor lăsa în urmă 
Şi bob cu bob vor umple sacul 
Şi câmpul gol, fără nădejde, 
Il va privi plângând săracul. 


La uşa lor, în miez de iarnă, 
Va bate grabnic, ros de chin, 
Dar ei vor râde lângă focul 
Pâlpâietorului arin. 


Şi uşa nu se va deschide 
Şi semenul cuprins de 'nghieţ 

Il vor găsi întins pe lespezi, 
In zorii albei dimineți. 





BETLEEM 


) E noaptea lumii cea mai sfântă, 
Când Dumnezeu privind de sus, 
S'a îndurat de chinul lumii 

Să i-L trimită pe lisus; 


Pe Fiul Lui să şi-L jertfească | 
Şi să răscumpere păcatul. 

| E noaptea lumii cea mai sfântă, 

. Când i se naște Impăratul. 


In slavă cetele de îngeri 
| Cu glasuri minunate cântă 
| Un imn suav de primăvară. 
FR ÎI E noaptea lumii cea mai sfântă! 


| Răsună cântecul de îngeri 
Şi se împrăștie departe, 

Vestind sfârşitul suferinţii, 
Lumina Celui fără moarte. 





In fulgerări nemaivăzute 
S'aprinde-o stea la răsărit. 
E prima lacrimă căzută 
Din ochii Celui nesfârşit. 


E-o lacrimă de îndurare 
Și părintească dăruire, 
O mare lacrimă'nstelată 
Strivită pentru omenire. 


In vremea-aceea vrând Cezarul 
Să ştie câţi supuşi avea, 

A poruncit numărătoarea. 

Şi ascultând porunca sa, 


In Betleem s'a dus cu losif 

Şi preacurata lui Marie 

Şi ma găsit un loc să doarmă, 
Ea, crinul alb de feciorie, 


| Ea, ce purta în sân nădejdea 
Și Mântuirea lumii'ntregi, 
Pe Cel proorocit din veacuri, 

Păstorul peste lumi și regi! 

Se strecurară întrun staul 
Și lângă vite aşternând 

Un snop de paie, cu sfieală 
Ei se rugară întrun gând. 


Adoarme losif; dar Maria 
Cu ochii duşi rămâne trează. 
Pe uşa staulului cade 

Din naltul cerului o rază. 


Și se cutremură fiinţa-l 
De-un nenţeles fior de viață, 
Când îngerul Gavril i-apare 
Şi neclintit îi stă în faţă, 


Şoptind: „Te bucură, Fecioară 
De ceruri binecuvântată!“ 

Ea recunoaște-acelaş înger 
Ce a vestit-o altădată: 


„Prin har ceresc Tu vei fi mamă 
Şi de dorință neatinsă, 

Pe Fiul Domnului vei naște, 

De Duhul Sfânt fiind cuprinsă“. 


Şi o lumină fără seamăn 
In clip'aceea o'nfăşoară 

Și în culcuşul cald de paie 
lisus se naşte din Fecioară. 


„Te scoală, Iosife!“ şoptește 
Cu glas tremurător Maria. 
Și îngerii din ceruri cântă: 
„Veniţi că s'a născut Messia!“ 


Din somnu-i blând tresare Iosif 
Și uluit de strălucire, 
Ingenunchează şi sărută 
Născutul mai presus de fire. 


Suilarea vitelor din preajmă 
Mânuţele I le mângâie 

Şi Magii vin să 1 senchine 
Cu aur, smirnă şi tămâie. 


Şi Preacurata cumpăneşte 
In inimă-l acestea toate 
Şi îngereştile cuvinte 
Văzând că sunt adevărate, 


Se întioară măsurându-l 
Nemărginita Lui solie 

Şi'mbrăţişându-L co privire, 
Ar vrea copil ca toţi să fie. 












Afară, steaua nemişcată 
Cu raze'n patru zări străluce 
Şi singură, de-asupra lumii, 

Rămânen noapte ca o cruce. 







FUGA ÎN EGIPT 


Păstorii şi magii s'au dus; 
In staul e-o linişte mare. 
Fecioara şi blândul lisus 
Zâmbesc adânciţi în visare. 













Şi iată, un înger de sus 
i Lui Iosif în somn îi apare, 

| Grăindu-i: „Irod pe lisus 
Ostaşi a trimis să-L omoare! 








„»Ucide copiii oricui, 
Ca Fiul cerescului Tată 
Să piară cu dânşii odată, 












„Fugiţi de mâniile lui! 
Te scoală, porneşte îndată 
Şi 'n sânul Egiptului du-i!“. 







II 








De zile întregi pribegesc; 
Iisus pe asin cu Maria, 
Şi Iosif străbate câmpia 
Incinsă de focul ceresc. 















In urmă se'ntinde măcelul, Val 
Copiii sub sabie pier 

Şi mamele urlă spre cer: 

„De trăsnet să piară mișelul!“ 








III 
Roşcate pustiuri de foc. i 
Pe calda nisipului dună, 4 


Cu paşi melancolici s'adună 
Pantere şi lei la un loc. 


Zărindu-i, tresare Maria. 
Apusul o scaldă'n văpăi 
Şi tainic, ca'n noaptea dintăi, 1 
De lună se umple pustia. | 

Se scutur'a leilor ceată, 
Spre lună îşi tremur” mânia 
Cu perii sburliți şi, deodată, 
Se umple de răget pustia. 


| Copilul la sânu-l şi-L strânge, 
Iar Iosif şi-acoperă chipul; (ÎI 
Panterele taie nisipul; 
Apusul e-o mare de sânge. | 


S'apropie cruntele fiare; 

Maria e ceară de frică; 

Dar, iată, copilul ridică | 
Spre ele mânuța-l de floare, 


Şi mugetul groasnic de leu 
Se schimbă în blânde suspine 
Şi ceata panterelor vine, 

Se culcă sub zâmbetul Său; 


Priveşte copilul, părinții, 

Şi'n vraja fiorului sfânt, ) 
Adulmecă albul vesmânt, 

Se joacă luându-l cu dinții. 


Şin umbrele nopţii ce vine, 

In liniştea fără hotare, 

Adorm îmblânzitele fiare, 

Sub raza privirii divine. | 


| Adoarme pantera şi leul, 

P Sălbatice guri de balaur, 

d Dar, mâini, ne'mblânzit va fi luda 
In apriga-i sete de aur! | 


NAZARET | 


Şi Iosif părăsi deşertul 

Şi împlinind ce-a spus profetul, | 
Spre-a trece neluaţi în seamă, | 
El îşi alese Nazaretul. | 


Pe-un dâmb de piatră ars de soare, 
Printre căsuţele sărace, | 
i Dulgherul înțelept durează 
% Cămin de rugă şi de pace. 


Trecură anii şi copilul 
Chemat pe morţi să-i reînvie, 
Privind pe Iosif cum lucrează 
La masa lui de dulgherie, 

Căta cu ochi-l mari, extatici 
La trunchiul cioturos şi lung 
Și se mira văzând ce lucruri 
leşeau din lemnul dat la strung. 


Şi, într'o zi, sa pus la muncă; 
Şi-a netezit frumos un lemn; 
Maria L-a privit o clipă, 
Făcând dulgherului un semn. 


Și'ncremeni văzând că lemnul 
Crestat cu flori şi cu inele, 
Scotea lumini scânteetoare, 
Ca un toiag bătut cu stele. 


Aşa precum pe lemnul crucii, 
Pe care fi-va răstignit, 

Va străluci Invăţătura-I 

In veacul fără de sfârşit. 


Pe chipul Maicii Preacurate 
Picară lacrime fierbinți; 
Copilul astfel i-amintise 
Că se coboară dintre sfinţi; 


Că dragostea-l nemărginită 
Ea trebuia s'o'năbuşească 

Şi niciodată să nu uite 
Menirea-l suprapământească. 


IISUS ÎN TEMPLU 


Primăvăratice miresme 
Peste grădini sfios adie. 
Demult a stat din lucru losit 
Și-i linişte în dulgherie. 


A tras zăvoarele Maria 
Şi la Ierusalim s'au dus 
Să facă Paştele cu Iosif 
Şi l-au luat şi pe Iisus. 


Printre roirile de oameni, 
Cu toţi vecinii dimprejur, 
Au petrecut o zi voioasă, 
In rugi, în soare şi azur. 


Şi la sfârşitul sărbătorii, 
Plecând cu lumea din cetate, 
Luaţi de apele mulțimii 

Ce peste câmpuri se abate; 

Stând losii cun bătrân de vorbă 
Şi Ea mergând printre femei, 
Aproape când sajung'acasă, 

Văd că lisus nu-i lângă ei. 


Ii caută printre prieteni, 
Intreabă orice trecător: 

Pe drum aşteaptă să se scurgă 
Șiragu'ntregului popor. 


Se înoptează şi Maria 

Cu glasul istovit şi sec, 
Tremurătoare ca o frunză, 
Intreabă umbrele ce trec: 


„Nu ați văzut venind pe cale 

Un copilaș micuţ şi blând, 

Cu plete lungi, cu ochi albaștri?“: 
Dar umbrele se duc tăcând. 


Şi mama desnădăjduită 

Cu ochii străbătând câmpia, 
Intreabă vântul care trece 

Şi'n vânt se tânguie Maria. 


O împresoară ca o mare 
Tăcerile de pretutinde. 

lar sus, în cer, milosul Tată 

Un braț spre Dânsa și-l întinde, 


Şi arătând-o către îngeri 

Ce din înalt i-ascultă plânsul, 
Şopteşte: „Astfel, cu încetul, 
Se va deprinde fără dânsul!“ 


A plâns şi s'a rugat Maria 
Ingenunchiată'n câmp pustiu; 
A plâns cu lacrime amare 
Intâia noapte fără fiu. 


A doua zi, porni cu Iosif 
Să-L cauten cetatea sfântă. 
Pe orice trecător întreabă; 
'Tăcerile o înspăimântă. 


Coteşte uliţi după uliți, 

Se uită lung din poartă'n poartă, 
Cu ochii rătăciți aleargă, 

Cu fața pală ca de moartă. 


Un şuerat îi este glasul: 
„Copilul meu!“ Şin drum, grămadă, 

Nepricepând ce e cu Dânsa, 
Rămân femeile s'o vadă. 





Şi pasu-l fuge tot mai iute, 
Ca urmărită de vedenii 

Şi lacrimile în şiroaie 

Ii curg din marginile genii. 


Acum, spre templu se îndreaptă; 
h Atâta doar i-a mai rămas: 

Pe lespede să'ngenuncheze, 

Să dea durerilor ei glas; 


De Cel Puternic să se roage 
Atât de mult şi de umil, 
Incât şi pietrele să plângă, 
Redându-i scumpul Ei copil. 


Pe uşăn templu năvăleşte 
Şi cu privirea rătăcită, 

Ducându-şi mânile la gură, 
Rămâne'n loc înmărmurită. 


Printre bătrâni cu barbă albă, 

Un copilaş cu ochi albaştri, 

La întrehări le da răspunsul, 
|; Vorbind de prooroci și aşiri. 


Uimiţi sorbeau învățătorii 
Cuvântu-l plin de'nţelepciune 
Şi Ea. nedumerită încă, 
Se'nfiora ca de-o minune. 


Necunoscut îi era glasul 

Şi ale ochilor scântei, 

Dar copilașul plin de gânduri 
Era lisus, copilul ei. 


Se repezi la El şi'n brațe 
La piept cu dragoste L-a strâns; 
Și 'n păru-I ascunzându-şi gura, 
A isbucnit Maria'n plâns. 


„Te-am căutat cu denădejde!“ 
El a răspuns: „Au nu ştiai 

4 Că întru cele pururi sfinte 

) Oricând pe mine mă găsiai?“ 





Şi 'n Nazaret cu El se'ntoarse 
Şi ne'nțelesele-I cuvinte 

O'nfiorau fără de voie, 
Când şi-aducea de ele-aminte. 


IN CETATEA IERUSALIMULUI 


Chemat de miresmele verii, 
De-azurul adâncului cer, 
Lăsând Nazaretul departe 

Şi munca lui grea de dulgher, 


lisus a pornit pe câmpie, 
In albă cămaşă de in, 

Cu plete de aur pe umeri, 
Cu ochi zăbovind în senin. 


Ca umbra de nour pe ape, 
Prin lanuri încet se strecoară; 
Un greere ţârâie tainic 

In liniştea-adâncă de vară. 


Dar sfânta chemare cerească 
O simte în pieptu-i bătând 
Şi lumea din juru-l se şterge: 
I-apare Golgota în gând. 


Şi 'n vreme ce turme se uită 
La Dânsul cu ochii blajini, 
Iisus, peste. ani, îşi zărește 
Pe frunte cununa de spini. 


Prin valul dogoarei din câmpuri, 
O boare de vânt nu s'abate. 
Urmat doar de umbra-i prelungă, 
Pătrunde Iisus în Cetate. 


Semeţi aşezaţi pe-o cămilă, 
Se duc negustorii la treabă; 
E iorfotă piaţa de lume 

Şi-i zornet de bani pe tarabă. 


In umeda umbră de ziduri, 
Stau doldora coşuri de peşte; 
Cu solzi de argint, din grămadă, 
Adesea o coadă svâcneşte. 


Ieşind dintre mucede case, 
Vânduta pe veci lui satana, 
Purtată de sclavi prin mulţime, 
Surâde lasciv curtezana. 

Şiraguri de mândre armate 
Se par o pădure de suliți 
Un miros de azimă caldă 
Pluteşte în aer, pe uliti. 


Belşugul în val se revarsă, 

Curg râuri de pâine şi poame; 

Ci 'n colţuri de stradă, în zdrenţe, 
Scâncesc cerşetorii de foame. 


şi şterge o lacrimă Domnul, 
Cu tâmpla svâcnind de mânie: 
In lume să'mpartă dreptatea 
Aici în curând va să vie! 


De-un orb se apropiem taină: 
Nu are argint ca să-i dee; 
Dar mâna i-o trece pe frunte 
Și iată, privirea-i scântâe; 


Tresare din besna orbirii 

Şi'n hohot de plânset el spune: 
„Văd cerul! văd alba lumină! 

O! Doamne! cereasca-Ti minune!“ 


Şi pleacă lisus mai departe, 
Cutreeră vechea Cetate; 

Aude gemând asupriţii 

Şi cinstea ce'n lanţuri se: sbate. 


Ii tremură inima plină 

De crâncenul chin omenesc. 
Şi ?n juru-I, mânate de patimi 
Mulţimile surde roesc. 


Târziu, se întoarce acasă. 

Apusul scântâe pe lan 

Şi fruntea-l pluteşte pe câmpuri, 
Ca luna pentins de ocean. 


Şi'n vremea aceasta, departe, 
Pe țărmuri de mare'n pustie, 
O umbră de om singuratec 

Pe creste de stânci întârzie. 


Vesmântu-i din păr de cămilă, 
Incins de-o curea împrejur; 

Ii flutură pletele'n vânturi, 
Iar sufletu-i plin de azur. 


In ochi-i cu gene stufoase 
Sclipește roşcatul apus: 

Şi buzele-i arse de rugă 
Șoptesc în pustiuri: „lisus! 


E Sfântul loan, Proorocul, 
Trimis să-L vestească pe Domnul; 
Mânâncă lăcuste şi miere, 
Trudindu-şi prin peştere somnul. 


BOTEZUL DOMNULUI 


E-un treamăt de glasuri în aer. 
fordanul sclipeşte în soare 

Şi ţărmul e negru de lume 

Ce mişună murmuitoare,. 


Puzderii de suflete arse 

De negre păcate s'adună. 

Cu scâncet și lacrimi se roagă 
Şi glasul Profetului tună. 


EI ştie că vine'mpăratul 
Stăpân peste turmă să fie; 
O tainică voce i-o spune 
Și cată mereu spre câmpie. 


Şi printre oameni, de odată, 
Răsare EI, Cel sfânt şi veşnic, 
Cu ochii umezi de blândeţ 

Și drept ca flacăra din sfesnic, 


Inaintează către pustnic; 
Ioan priveşte lung la EI 

Și se cutremură; căci Domnul 
Prin vis i-a apărut la fel. 


„Nu-s vrednic, Doamne, spune dânsul, 
Nici să Te-ajut să te încalți! 
De ce-ai venit aici? — „,„Venit-am 
Să mă botezi ca pe ceilalți. 


„De mine Insumi, azi, mă lepăd“. 


Şi în Iordan încet coboară; 
Iar undele se luminează 
De-a Lui atingere ușoară. 


Pân'la genunchi i-ajunge apa, 
Până la brâu, până la umăr... 

Şi piere'n fund, lăsând de-asupra 
Inele albe, fără număr. 

Cu bratwntins, loan aşteaptă 
Clipita binecuvântată, 

Când fruntea Lui cu păr de aur 
Se va ivi din nou; şi, iată, 


Ieşind din valuri, creşte”n soare 
Albeaţa sfintei Lui făpturi, 
Precum va învia din moarte 

A treia zi, după Scripturi. 


ISPITIREA LUI IISUS 


De patruzeci de zile, în pustiu, 
lisus îşi poartă umbra solitară; 
De veghe, noaptea, singur stă afară, 
Rugându-se tăcut până târziu. 


De-o stâncă braţu-și razimă ades 

Şi umbra Lui cu-a nopții pare una. 
Dar când pe cer sclipind se urcă luna, 
Cununi de foc pe fruntea lui se țes. 


Vesmântu-l răvăşit ca un talaz 
Se încrețeşte!n falduri de lumină; 
Scăldată'n raze faţa Lui senină 
Se pare'nmărmurită în extaz. 


In ochi-I mari tot ceru-i oglindit; 
Pe buze rugăciunea îi adie; 

Doar Dumnezeu ascultă în pustie 
Cuvântul Lui etern, nemărginit. 


Prin post şi rugi s'a deslegat de lut. 
Incet trecură patruzeci de zile 

Şi patruzeci de nopţi, ca nişte file 
Intoarse de un deget nevăzut. 


Văzând ce palid chipu-l s'a făcut, 
'Tresare Dumnezeu din înălțimi. 
Şoptesc în juru-l mii de heruvimi: 
„Stăpân acum e duhul peste lut. 


„Din clipa când Botezul l-a primit, 
Şi în pustiu L-aduse Sfântul Duh, 
S'a fost hrănit cu raza din văzduh“, 
Atunci răspunde Cel nemărginit: 


„Așa-l credeam, în prima zi a lumii, 
Privindu-l lângă Eva, pe Adam; 
Dar când ispita i-a întins un ram, 
A tresărit într'unsul glasul humii 

Şi a căzut, uitând de Dumnezeu. 
Deşi lisus e însuși Fiul meu, 
Spre-a şti de este gata pentru cruce, 
Acuma, în ispită îl voiu duce“. 


Cum arde piatra soarele din slavă, 
Aşa de foame ars e trupul Lui. 
In cearcăne adânci şi albăstrui 
Se sbuciumă privirea Lui bolnavă. 


Broboane reci îi lunecă pe chip. 
Abia mai isbuteşte să se ţină 
De suflet biata mână de ţărână 
Şi cade fără vlagă pe nisip. 


Dar simte că nu-i singur cu pustiul. 
Ispita-i spune: „Dacă Tu eşti Fiul 
Lui Dumnezeu, cu-a Tale sfinte mâni 
Aceste pietre schimbă-le în pâni“. 


Iși muşcă gura care-i cere pâne. 

EI ştie car schimba în rod pământul; 
Dar neînduplecat lisus rămâne 

Şi murmură: „Azi, hrană mi-e Cuvântul!“ 


De cântecul tăriilor răsună 
Pustiile pământului învins; 
Şi, ca un soare blond după furtună, 
Zâmbeşte Dumnezeu în necuprins. 


UCENICII 


Pe lângă Marea Galilee, 
Inaintează ?ncet Iisus. 
Tăcute apele scântee 
Insângerate de apus. 


Cămaşa Lui de in se pare, 
Prin ceață, vânătă, acuma. 
Ades, pe albele-i picioare 

Un val îşi înfăşoară spuma. 


In liniştile fără margini, 

Un zvon de glasuri se aude. 
In fața Lui, tremurătoare, 
Cresc pe nisipurile ude 


Și'nainte>ză două umbre; 

Se fac din ce în ce mai mari. 
Intoarce capul și zăreşte 
Venind din urmă-i doi pescari. 

„Lăsat-am mrejele şi luntrea“, 
Grăeşte unul dintre ei. 

Iar Domnul: „Adevăr zic vouă: 
Voi sunteți Petru și Andrei!“ 


„Cum, Doamne,“cum de ştii Tu asta? 
Cu nici un om nu Te asameni!“ 

Și răspunzând, lisus le spune: 

„Veţi fi pescuitori de oameni“. 


Şi au chemat în mare grabă 

Şi pe Ioan şi pe Iacob 

Şi fiecare "'ngenunchiat-a, 
Spunându-I: „Doamne, îţi sunt rob! 


Cutreerând cu ei cuprinsul, 
Incepe Domnul să vestească. 


Cetătilor din Galileea, 
Impărăţia Lmi cerească. 


loan cu zâmbet feciorelnic, 
II urmărește pas cu pas, 
Cu duioşie în privire 

Şi sfântă armonie ?n glas. 


lacob, neprhiănitu-i frate, 

Cu ochii de iubire plini, 

Când doarme Domnul, împresoară 
Frumosu-l chip cu flori de crini. 


Șin timp ce pilda Lui duioasă 
Cu zvonul câmpului se 'mgână, 
Andrei, smerit, îi scoate apă 
Răcoritoare din fântână. 


lar Petru, cel spătos şi mare, 
Cu suflet gingaş şi curat, 
Ascultă propovăduirea-I 

Şi ceasuri stă îngândurat. 


Urcând pe munţi, dintre mulţime, 
Privirea Lui spre EI îi cheamă 
Pe toți acei ce au să fie 
Credinței pavăză de-aramă. 


Şi Filip, ce ştia Scriptura 
Şi profetţiile din ea, 

Și pe Mântuitorul lumii 
Atât de dornie L-aștepta, 

Văzând albastra Lui privire, 
Se simtenlănțuit de EI. 


Subt un smochin, descoperindu-l, 
L-atrage pe Natanael, 


Evlaviosul ce în umbra 
Mântuitorului ședea-va, 
Umil şi neluat în seamă, 
In taină adorându-I slava. 


De lângă masa lui de vameş, 
C'o vorbă-l smulge pe Matei. 
Va predica învățătura-l, 

In veacuri semănând scântei. 


Tadeu, văzându-L, lasăn urmă-i 
O casă'ntreagă de copii, 

Să se adape din fântâna 
Nemuritoarei ape vii. 


lar 'Toma, neînecrezătorul 

De mai târziu, fără să ştie, 
Vrăjit de fruntea Lui măreaţă, 
Urmează pasu-l pe câmpie. 


Şi luda Iscarioteanul, 

Cu suflet veninos şi rece, 
Tresare şi 'mplinind Scriptura. 
In rându-apostolilor trece. 


Răpit o vreme de cuvântul 
Mântuitorului, visând 
Măriri, putere pământească, 
Se va desmetici curând; 


Şi între cei din Galileea, 
Fiind el singurul ludeu, 
Invins de patimă și âur, 
Il va'nșela pe Dumnezeu. 


NUNTA DELA CANA 


In depărtări se şterge caravana 

Și palmierii scântee în soare. 

In fundul unei văi, scăldată'n floare, 
Voioasă râde nunta dela Cana. 
Vârtejul pieren umbră și răsare; 
Zâmbesc bătrâni înmărmuriţi ca stana; 

Cu vinul vechiu mereu se umple cana 
Şi cupe se ciocnesc fumegătoare. 


Adie, parcă, mâinile pe strune; 
Stă mirele sfios lângă mireasă; 
Din ochi povestea dragostei i-o spune; 


Şi creşte veselia sgomotoasă, 
Cu chiot şi cântări să încunune 
Iubirea nouă, fericita casă. 


Din fund de zări s'apropie lisus, 
Urmat de ucenici cu pas cuminte. 
Vrăjiţi aud întâile cuvinte, 

Pe care Fiul Domnului le-a spus. 


Le flutură albastrele vesminte 
Şi inimile cresc, se'nalţă sus. 
Ci Lui vederea Canei i-a adus 
Icoana Preacuratei înainte. 


O simte că-i acolo, ca prin ceaţă. 
Pătrund printre nuntaşi şi, faţă'n faţă, 
Maria și Isus s'au întâlnit. 


Dar lumea cântă, râde mai departe, 
Nebănuind că'n treacăt i-a privit 
Acel ce se va naşte după moarte, 





Incet, încet, furaţi de veselie, 
Apostolii, uimiţi, la miri privesc 
Și farmecul vieţii pământesc 
Credinţa le-o înfrânge şi-i îmbie. 


Uitând de visul lor dumnezeesc, 
Le sboară gândul la părinţi, soţie; 
Păreri de rău în inimi le învie; 
De călăuza lor se îndoesc. 


In mijlocul vesmintelor frumoase, 
Atât de simplu li se pare EI! 
Cum de-au lăsat ei, oare, fraţi şi case? 


Adevărata viaţă nu-i de fel 
In pribeziri şi rugi pe căi de chin 
Cin sânul liniștitului cămin. 


Dar, iată, că'ncetează veselia, 

Nuntaşii tac şi cântecele pier. 

„Nu mai au vin...“ îi spunencet Maria, 
Privindu-L pe Iisus cu ochi de cer. 

Il roagă, fără vorbe, duioşia 

Şi ochii mamei o minune-i cer. 
In jos se uită mirele stingher, 

Că lumea-i află astfel sărăcia. 


„Nu-i ceasul meu“, Isus gândeşte'n sine, 
„Să mă desvălui, săvârşind un bine“. 
Cin ochii Ei o lacrimă s'arată. 


Renaşte'ntreaga vieţii Lor poveste 
Şi tresărind, grăeşte de odată: 
»Umpleţi cu apă amforele-aceste!“ 


Se strâng în jurul Lui, nedumeriţi, 
Nuntașşii toţi, apostolii şi mirii. 
Vorbeşte rar: „Pe Domnul preamăriţi!*“ 
Şi-i plouă cu miresme trandafirii. 


„ln inimă credinţa vă'ntăriţi! 
Printr'ânsa vom învinge legea firii. 
Cu cerul fiţi de-a pururea uniți 
Şi vă legaţi prin tainele iubirii!“ 


Spre bolți o mână albă ridicând, 
El apa'n vase-o binecuvântează; 
O rugăciune murmură în gând; 


Și, iată: străbătută de o rază, 
'Tresare apa'n flăcări de rubin 
Şi spumegă, schimbându-se în vin. 


„Luaţi şi beţi!“ Un strigăt se ridică; 
Genunchii se apleacă la pământ; 

Și toţi sărută poala Celui Sfânt 

Şi tremură apostolii de frică. 


Credinţa în cerescul Lui Cuvânt 
In suflet iar cărare îşi despică; 

Şi lumea li se pare-atât de mică, 
Impărătesc săracul Lui vesmânt. 


Pricep că viaţa, fără EI, e moartă 
Sin timp ce lumea cupele deşartă, 
Ynvăluie surâsul Lui divin; 


In ochi îi scânteează veşnicia 
Şi fruntea Ei, mai albă ca un crin, 
Şi-o reazimă de umăru-I Maria. 


Şi vestea ca un fulger se întinde, 
Norodwn jurul nunţii se adună; 

lar pe'nserat, în răsărit de lună , 
Minunea e ştiută pretutinde. 


Bolnavi, bătrâni, tresar şi ies prin tinde, 
S'apropie durerile să-şi spună 

Şi, doar atinşi de mâna Lui cea bună, 
Fiorul sănătăţii îi cuprinde. 


Senchină întorcându-se acasă, 
Căci orbul vede, umblă cel schilod, 
Nebunul are mintea sănătoasă; 


Işi uită toţi durerile şi rana, 
Pe când lisus, urmat de mult norod, 
In urmă lasă nunta dela Cana. 


FURTUNA PE MAREA TIBERIADEI 


Se'nalţă piscuri roşii spre tării, 
lar sus, pe creste, scântee zăpada; 
Adoarme între munţi Tiberiada 
Cu apele adânci și străvezii. 


Lumina lunii își aruncă spada 
Prin crăpături de stânci portocalii. 
Din luntrea cu vintrele argintii 
Pescarii peste ape lasă nada. 


Pluteşte lenes barca... şi'ndărăt, 
Pe gânduri stând lisus, îl fură somnul. 
In jurul luntrei, nouri de omăt 


Răsfrânge apa, legănând pe Domnul 
Ca pe o albă pajişte în floare, 
Din lumea'mpărăţiei viitoare. 


Imvăluiţi în raze tac pescarii, 
Cuprinşi de o simţire ne'nțeleasă. 
Un peşte de argint se sbate'n plasă 
Și vântul suflă apele în arii. 


Din ceruri norii tot mai jos se la 
Se'ntunecă a munţilor fruntarii 
Și-un vuet înspăimântă năvodarii, 
Când intră în strâmtoarea'ntunecoasă. 


Infiorări de îrig străbat în aer 
Şi marea'n vânt tresare, se frământă 
Şi pânzele se sbuciumă, se'ncaer; 

In somnu-l, nu se mișcă fruntea sfântă; 
Talazuri intră'n barcă, saltă, urlă, 
Se'nalţă pân'la ceruri ca o turlă. 


E barca'nvârtejită'n vijelie, 
De apă grea, se lasă pe o parte; 
O clipă doar, o clipă îi desparte 
De'ntunecata mării veșnicie. 


Văzând că Domnul doarme mai departe, 
In liniştita Lui cuvioşie, 

Infricoşaţi, cu faţa pământie, 

Ei strigă: „Doamne! Scapă-ne de moarte!“ 


lisus se scoală, glasul Lui răsună 
Şi întinzându-şi brațul, amenință: 
„Tăceţi, talazuri! taci şi tu, furtună!“ 


Şi'nvinse de cereasca Lui fiinţă, 
Talazurile mării mugitoare 
I se aştern supuse la picioare. 


Apoi, spre ei privirea și-o coboară: 
„Credinţa voastră unde vă e? unde?“ 
Pe fețele'ngrozite curge'n unde 
Talazul mării, spaima lor amară. 


Din ochi se'ntreabă: „Cine se ascunde 
In omul ce furtuna o doboară?“ 
Privirea Lui atâta e de clară 

Și în străfundul inimii pătrunde. 


Cutremuraţi în faţa Lui rămân. 
Inseninată marea scânteează; 
In zări se stinge clocotu-i păgân. 


Cine eşti Tu, ce mării dai poruncă, 
» i, i e eră 
Plutind în vijelie ca o rază? 

Şi'n lacrimi la picioare i s'aruncă. 


In aer norii negri se destramă, 
Pe mare se aşterne clarul lunii; 
lisus visează, rezemat de funii, 
Privind pe cer a negurilor scamă. 


Luceferi ard pe urmele furtunii, 

Spre Dumnezeu și heruvimi îl cheamă; 
Şi'nconjurat de ape, ca'ntr'o ramă, 
Plutește sfânt în liniștea genunii. 

Intr'un târziu, o aşchie de soare 
Desvăluie pe țărmuri portocalii, 
Atinge fața Lui surâzătoare; 


In adiere freamătă migdalii, 
Ajung la țărm şi coborând din llunire, 
Un nimb de foc îi scântee pe frunte. 


Zâmbeşte trist: curând au să-L îngroape 
Şi'n palme-și vede petele de sânge. 

Ci tot mai des în jurul Lui se strânge 
Norodul cu credința în pleoape. 


Un om îi cade în genunchi şi plânge: 
„Copila mea de moarte e aproape! 
Doar mâna Ta mai potae să mi-o scape!“ 
Și glasul de durere i se stânge. 


Pe faţa lui curg lacrimile şir; 
Străpuns de milă, Domnul îl priveşte, 
Grăind încet: „Să mergem, Iair!“ 


Pornesc, apoi, şi-l mângâie frățeşte; 
Şi'n urma lor, mulțimea şerpuește 
Sclipind în soare ca un patrafir. 


Urmat de noroade, se urcă lisus 

Pe drumuri de munte, mai sus, tot mai sus. 
Ajunge la casa-i; dar, lumea din poartă 
Le spune: „Zadarnic! copila e moartă!“ 
Mâbnită, mulţimea în drum a rămas; 

Şi tatăl priveşte în gol, fără glas. 
Femeile'n casă se frâng de durere 

Și Domnului nimeni nimic nu-i mai cere. 


Credinţa'n minune, nădejdea'n lisus, 
Odată cu moartea copilei s'au dus. 

Ci Domnul își şterge o lacrimă grea 
Se'ntoarce spre tată: „Să mergem la ea“. 
Şi-a fost pe la ceasul al zecelea, când, 
Isus cu apostolii pragul trecând, 
Văzură, prin rama ferestrei deschise, 
Copila cea moartă, zâmbind ca prin vise. 
Frumoasele-i plete de aur în unde 

Ii curg peste umeri; pe geamuri pătrunde 
Lumina de-afară; şi-o mângâie lin 
Zefirul cu dulce mireasmă de crin. 

I-e rumenă gura, dar faţa i-e pală 

Şi ochii în cearcăne-albastre de boală 
Par două pansele sculptate în ceară; 
Mânuţele-i albe spun rugă de seară. 








Privirea spre mamă Iisus şi-o ridică: 
„Nu plânge, că doarme copila ta mică!“ 
Dar lumea priveşte la chipul ei rece 
Şi-un zâmbet pe faţa vecinilor trece. 
»O! doarme, visează copila ta dragă!“ 
Cu mâna să iasă pe oameni îi roagă. 
Rămân numai Petru, loan şi părinţii. 
S'apropie Domnul cu vraja credinții, 
Ia mâna copilei, suavă petală, 

Şi strigă: „Micuța mea fiică! Te scoală!“ 
Ca umbrele lunii ce urcă pe zid, 
Pleoapele fetei încet se deschid; 

Şi inima'n pieptu-i începe să bată, 

Se scoală din patu-i, se uită mirată; 
Cuprinsă în braţele palidei mame, 
S'alintă şi râde, spunându-i: „Mi-e foame!“ 
Şi rude, la geamuri văzând-o, tresar; 
Cu ochii de spaimă, cu fața de var, 
Aleargă de-a valma norodul s'adune, 
Să vadă cu ochii cereasca minune. 

O clipă şi lumea potop se revarsă 

In jurul copilei din moarte întoarsă. 
Şi fruntea plecându-şi-o toţi la pământ, 
Sărută vesmintele Fiului sfânt. 


MUNTELE FERICIRILOR 


Pe drumuri de munte, mai sus, tot mai sus, 
Urmat de noroade, se urcă Iisus, 

Un nimb de lumină învăluie Sfântul. 
Ades, câte unul i-atinge vesmântul 

Şi iese dintr'ânsul cerească putere, 
Se'nchide o rană, se stinge-o durere. 
Ajunge pe-o culme smălțată de floare, 
Umbrită de cedri şi ninsă de soare, 

Cu mâna Lui dreaptă îi binecuvântă; 
Curgând printre ierburi isvoarele cântă; 
Şi glasu-l pluteşte adânc peste crâng: 
„Ferice, ferice de ochii ce plâng! 

Căci lacrima spală greşeala întreagă; 
Durerea de patimi, de trup te desleagă; 
Și cine trăeşte cu sufletul doar, 
Primește lumina cerescului har!“ 

Și glasu-l pluteşte adânc peste crâng: 
„Ferice, ferice de ochii ce plâng!“ 

Un freamăt străbate norodul, căci mulți 
De-o viaţă întreagă suspină desculți, 
La semenii veseli se uită cu jind; 

Și iată o rază în suflet mijind. 

Şi vocea-l duioasă străbate văzduhul: 

„Ferice, ferice săracii cu duhul! 

Acela cc crede că toate le ştie, 

In iad se coboară cu vana-i mândrie. 
Dar omul ce-L. vede pe Domnul oriunde 
Şi ştie că mintea-i nu-L poate pătrunde, 
Infrânge întâiul fiinţii păcat, 

Prin grea umilinţă cu ceru'mpăcat. 

Și vocea-l duioasă străbate văzduhul: 
„Ferice, ferice săracii cu duhul!“ 

Un viscol de glasuri în aer s'aude; 
Pleoapele toate de lacrimi sunt ude. 
„lubeşte-ţi aproapele tău, ca pe tine! 
Iubeşte-ţi vrăjmaşul! răspunde-i cu bine 
La răul ce-ţi face! Şi'n ruzile tale, 

Te roagă să-i iasă norocul în cale! 

Prin dragoste toate durerile pier 

Şi sufeltul vostru se urcă la cer!“ 

Și mâini hotărâte să dea în vreun frate, 
Incet se desfac, de mânii deslegate, 
Se'ntind să desmierde cu dulci mângâieri 
O frunte de semen urât până ieri. 

li scaldă în aur apusul de soare; 
Pluteşte în aer un duh de iertare. 
Când umbrele serii se lasă pe fire, 

Pe munte adie un imn de iubire. 


O inimă numai o spintecă ciuda 
Şi-i scapără ochii în umbră lui Iuda. 


SCHIMBAREA LA FAȚĂ 


Adoarme mulțimea în frunza ce sună, 
Umbrită de cedri și ninsă de lună. 
Păstorul priveşte cu ochi de azur 
Smerita Lui turmă culcată'mpreiur. 

El ştie că Iuda curînd îl va vinde, 

Că pânza uitării pe inimi se'ntinde. 

In fiece suflet acum se strecoară; 
Privirea-l străbate a somnului țară 

Şi vede ce ziua rămâne ascuns: 

Prin somn îndoeala în mulți a pătruns. 


Se roagă la ceruri, smerit, fără glas, 
Pe culmea de munte, ca stana rămas. 
„Desvăluie-mi fața de albă zăpadă! 
Anostolii chiruul cel veșnic că-mi vadă! 
Să'nfrâng îndoeala din sufletul lor! 


Din ceruri asupră-l coboară un nor. 
Când iese dintr'ânsul, schimbat e la față: 

Ca fulgerul arde privirea-l măreaţă, 
Vesmântu-l ca neaua străfulgeră viu 
Şi creşte, tot creşte pe cer vioriu. 


lar Petru, Ioan și Lacob, adormiţi, 

De raza privirii în taină loviți, 

Tresar, li se pare că-i umbră de vis 

Și ochii mai tare toţi trei i-au deschis. 


Alături de Domnul, profetul Ilie, 

Pe caru-i de flăcări, din veacuri învie. 
Și'n dreapta-i, cu tabla de piatră în mână, 
S'arată făptura lui Moise bătrână. 
Vorbesc proorocii veniţi de departe, 

De jertfa-l pe cruce, de cruda Lui moarte. 
Şi-apostolii vorba cu ochii le-o fură: 
Sunt slove știute din Sfânta Scriptură. 
„Acum se'mplineşte Cuvântul prooroc! 
Şi lumea primi-va botezul de foc!“ 


A Domnului faţă în noapte străluce 
Şi'n spate îi creşte din umbră o cruce. 
Șiroaie de sânge se scurg de pe lemn 
Şi arde în haos simbolicul semn. 

Un glas fără seamăn străbate pe sus: 
„Acesta e Fiu-mi! Urmaţi pe isus!“ 


Deodată, profeţii în neguri dispar. 
Rămâne pe culme Iisus solitar. 
Apostolii palizi de spaimă se'nchină 
Și ochii și-acopăr, vrbiţi de lumină. 


INTOARCEREA IN NAZARET 


La Iosif, acasă, lisus s'a întors. 

In lipsă-], Dulgherul atâta lucrat-a! 
Atâţi sori apus-au! Şi'n dor, Preacurata 
Atâta durere şi caere-a tors! 


Bătrânu-L sărută şi-L strânge Maria 
La sânu-i. Priveşte în jur, uluit, 
Simţind că din cuibul de ieri fericit, 
Odată cu Dânsul s'a dus bucuria. 


Se uită la floarea zâmbind în fereastră: 
În vreme ce mii de minuni a făcut, 

O ramură nouă cu floare albastră, 

Sub mâna Fecioarei, încet, a crescut. 


Şi cartea citită în ultimul ceas, 
Deschisă, pe masă, şi-acum a rămas, 

Să poată în doru-l mereu să-l sărute 
Frumoasa Lui mână pe filele mute. 

+ " + 
Când zorii de aur pe geamuri străpung, 
Lucrează cu losii şi Domnul la strung. 
Maria-i privește zâmbind pe furiş 
Şi-adesea rămâne cu ochii închişi, 
Să'nfăşure tainic, cu grije, în minte 
Priveliştea rară ce-o vede 'nainte. 

+ 

* * 
Vorbeşte în Templu de viaţa din cer. 
Dar lumea se strânge mai mult veninoasă, 
Să vadă cu ochii ce poate să iasă 
Din casa lui Iosif, sărmanul dulgher. 


E Sâmbătă. Templul se umple de lume; 
Făţarnicii gura şi-o strâmbă a glume; 
Femeile râsul abia de şi-l ţin; 

Când, intră Păstorul cu chipul senin. 


Străbate mulţimea cu pasul Lui rar 

Și, drept ca moliftul, se urcă'n altar; 

Spre oameni se'ntoarce; sclipesc în lumină 
Frumoasele-I plete pe fruntea divină. 


Și'n liniştea mare cen jur s'a făcut, 
S'audă, urechile toate s'ascut. 

Ce freamătwn codru Cuvântu-l răsună; 
Pe urmă tot creşte, ca trăsnetul tună, 


Și cade pe inimi puternic şi greu. 

In aer se simte plutind Dumnezeu. 

Dar, iată, în umbră, şoptind printre dinţi, 
O gură se leagă de bieţi-I părinţi: 


„Il crede mulțimea trimis dela cer, 
Dar, orice s'ar spune, e fiu de dulgher“. 
Iar Domnul aude cuvântu-i şiret, 

Deşi îl şoptise atât de încet; 

Şi'n vreme ce lumea îi cere-o minune, 
Iisus, închizându-şi pleoapele, spune: 
„In țara lui, nimeni nu este profet!“ 


DESPĂRȚIREA 


E noapte. In somn adâncită-i odaia. 
Maria şi Iosif respiră uşor. 

Și luna pe geam îşi aruncă văpaia, 
O cruce de umbră scriind pe covor. 

lisus le priveşte făptura lor dragă: 

E noaptea din urmă şi-i gata de drum. 
Cu fruntea plecată pe lespezi se roagă 
La Tatăl să-i aibă în pază, de-acum. 


In vise, Maria şi Iosif suspină; 
'Trezindu-se'n parte, îl văd ca prin ceaţă; 
Şi EI, să le deie putere divină, 

Incetul cu "'ncetul, se schimbă la faţă. 


Maria surâde şi Iosif se'nchină: 

Ca fulgerul arde privirea-l măreaţă; 
Vesmântu-I, ca neaua, sclipește'n lumină, 
Văzduhul se umple de veşnică viaţă. 


In liniştea casei, un pas ca de vis... 

Pe chipuri o lungă şi grea sărutare. 

Şi uşa'n tăcere oftând s'a închis, 

Iar umbra-I, pe câmpuri, se şterse în zare. 


DUMINICA FLORIILOR 


Un cer albastru ca safirul 

Şi cedri antici scrişi pe zare. 
Pe şes oiţe dorm în soare. 

Cu foşnet iarba-şi pleacă firul. 


Ierusalimul își arată 
Palatele sclipind de-albeaţă. 
Pe-o verde pajiște'nflorată 
Adie râs şi zvon de viaţă. 


Ca floarea soarelui. smerită 
Ce dintre lanuri creşte'n sus, 
Dintre mulţime, liniștită, 
Răsare faţa lui lisus. 


Sfielnic, ca şi ea, pe-o parte 
Işi lasă chipul Lui senin. 

1] vede lumea, de departe, 
Venind încet, pe un asin. 


Vesminte noi şi crengi în floare 
In calea Domnului s'aştern, 
Pe'mpărăteştile covoare 

Să treacă pasul Lui etern. 


Cu crengi de finic, din câmpie, 
Şiraguri de femei răsar. 
Şi nici o inimă nu ştie 
Că Domnul merge spre Calvar. 





Grigore Sălceanu 


In piepturi inima le bate, 
De bucurie, tuturor: 
Mântuitorul în cetate, 
Azi, va intra biruitor. 


Trezesc nădejdi fără hotare 
Minunile ce le-a făcut: 

Va şti pe duşmani să-i doboare, 
Dac'a'nviat pe morţi din lut. 


EI, din robie să-i deslege, 

A fost trimis de Dumnezeu, 
Să fie cel mai mândru rege 
Și scut poporului iudeu. 


Astfel gândește fiecare, 
Slăvindu-l numele pe drum. 
Dintre minuni, pe cea mai mare 
Aşteaptă să o vad'acum. 


De ciudă spumeg” Fariseii, 
Gândind că noua Lui credință 
I-a cucerit pe toţi Iudeii 

Și e în drum spre biruinţă. 


La toate casele din cale, 
Uși şi ferestre se deschid. 
Se cântă imnuri triumtale: 
„Osana, Fiul lui David!“ 


„Isuse, zi-le lor să tacă!“ 

Spun Fariseii tremurând. 

Iar EI: „Chiar glasul de le seacă, 
Striga-vor pietrele curând!“ 


IZGONIREA VÂNZĂTORILOR DIN TEMPLU 


In Templul din Sfânta Cetate, e stinsă 
Credinţa, de aur și purpură'nvinsă. 
Trufia aprinde lumina din sfeşnic, 

Dar nimeni nu crede în sufletul veșnic. 
In Templu, zarafii cu roşii perciuni, 

Cu ochii de şarpe sticlind de minciuni, 
Cu glasuri şirete'mbiind mieroase 

Şi baine în zdrenţe lucind unsuroase; 
In Templu, tocmindu-se, numără banii; 
Cu mâini tremurânde înzeală cicbanii; 
Pe lespezi, oriunde privirea-ţi întorci, 
Vezi boi de vânzare şi turme de porci. 
In loc să tresalte în sunet de hartă, 
Sub boltă se'ntinde șiragul de marfă. 














Poemul creațiunii 


„Făcut-aţi o piaţă cu miros de seu, 
Tarabă din Casa Părintelui meu!“ 

Din funie Domnul îşi face un bici 

Şi'n ei se repede: „Afară de-aici!“ 

Și braţu'nvârtindu-și prin aer, loveşte. 
In dreapta şi'n stânga, cu biciul trăsneşte 
li arde cu sete, împrăștie foc; 

Şi dând cu piciorul, răstoarnă din loc 
Taraba cu aur ce sună pe jos 

Şi drum îşi despică, cu ochiu mânios, 
Prin cete de oameni, răcnind ca un leu: 
„Afară din Casa părintelui meu!“ 

Ca paie luate de apa vâltorii, 

Din Templu aleargă goniți vânzătorii. 


Uimit de mânia cumplitei furtuni, 
Poporul se'nchină şi-așteaptă minuni. 
Scrâşnesc Fariseii: norodul, astfel, 

Ii uită pe rabini, slăvindu-L pe El. 
Puterea Lui creşte, cu ochii văzând. 

Ar vrea să-L sfăşie şi-L blestemă'n gând. 
S'adună prin colțuri, cu preoţii mari, 
Făţarnice chipuri, şireţi cărturari; 

Incep să scornească perfide minciuni, 
Că-l are pe diavol, când face minuni; 

Şi vineţi de ciudă, sălbatici de ură 

Ii dau anatema şi moartea i-o jură. 

Cu pietre în mână, L-aşteaptă în poartă; 
Dar, Domnul când trece, puterea li-i moartă. 
Şi bratul le cade în jos, obosit; 

Dar clocotul urii le creştenmiit. 


CAIAFA 


„Să moară!“ răcneşte Caiafa în stat. 
„Decât în robie tot neamul lăsat, 

Moi bine să piară EI, singur, acum!“ 

„Să piară!“, vorbeşte un preot, „dar cum? 
Ce vine I-aducem? Găsiţi o pricină; 
Căci, altfel, poporul se poate să vină 

Să sfarăme Templul în crunta-i mânie: 
Străinul acesta pe morţi îi învie; 

Pe Lazăr din groapă l-a scos de curând; 
Maria şi Marta mi-au spus-o, plângând. 
Bethania toată e martoră şi, 

Lovindu-L pe Dânsul, în noi am lovi.“ 


V'aduceţi aminte“, un altul se scoală, 
„De-acel paralitic, ca umbra, de boală? 
Ii spuse doar „umblă!“ şi el a umblat. 
Ci Sâmbătă omul a fost vindecat! 





Grigore Sălceanu 


O vină, mai mare ca asta, se poate? 

Asemenea fapte sunt legi dărâmate! 

Odată'ntrebându-L, în Templu, de unde 

Ii vine puterea, străinul răspunde: 

„Mi-a dat-o din ceruri Părintele meu!“ 

Pe sine se crede astfel Dumnezeu. 

Căci cine din preoţii lumii, vreodată, 

Ca Dânsul a spus Creatorului Tată?“ 

Tresare Caiaia, de ciudă străpuns: 

„In sfânta cetate ca rege-a pătruns 

Și'n loc să ridice poporul iudeu, 

Să-l ducă'mpotriva dușmanului său, 

Să-l smulgă din neagra sclavie romană, 

Pe-ai noștri din Templu îi pune pe goană! 

Vrăjeşte poporul minunile Sale: 

EI poate'ntr'o clipă pe toţi să-i răscoale 

Şi lumea întreagă o poate supune, 

Dar nu vrea să facă această minune, 

Urăşte puterea şi'n loc de răsboi, 

EI predică pacea! Nu-i pasă de noi! 

Văzând împrejuru-l mulțimile toate, 

Romanii din Templu curând ne vor scoate. 

Să-L facem în lume să-şi spună tot gândul 

Şi, astfel, din inima gloatei smulgându-L, 

Svârlindu-l asupra disprețul cetăţii, 

Putea-vom pe urmă să-L dăm judecății“. 
* | * 

Norodul cen slavă pe Domnu-L urcase, 

Se sbate, de-a valma, curgând de prin case, 

Pătrunde în Templu, sub bolţile-adânci 

Și creşte cu vuet, se năruie'n brânci. 

Chemaţi de mai marele Templului, vin. 

S'aşteaptă sfârşitul obştescului chin. 

Iudeu cu Iudeu din priviri se'nţelege; 

Gândesc că lisus se'ncunună ca rege. 

Minunea cea mare acum o va face: 

Goni-va Romanii, redându-le pace, 

Pământuri şi aur; şi văd cum, prin EL, 

Renaşte și creşte în veci Israel. 


lisus se arată'ntre două coloane. 
Intreabă Caiafa cu gânduri dușmane: 
„De ce'mpărăţie ades ne vorbeşti?“ 

Iar Domnul: „De țara veciei cereşti!“ 
„Rămâi peste neamul iudeu domnitor?“ 
Răspuns-a: „O turmă va fi şi-un păstor. 
Aduc întrăţirea popoarelor toate 

Şi lumea-i iertată de grele păcate, 

Din clipa în care se'nchină la mine“. 

















Poemul creațiunii 


„Dar, cine eşti?“ „Fiul Puterii divine!“ 
„Deci, nu ai venit între noi să ne scoţi 
Din jugul robiei: pe oamenii toţi 
Puterilor Tale voeşti să-i robeşti, 
Minţind că-i vei duce în raiuri cereşti!“ 
Şi sute de glasuri cu răcnet de fiară 
Senalţă din sfatul iudaic: „Să piară!“ 
Și mâna ce'n Templu cu flori L-a primit , 
Se schimbă acuma în pumn îndârjit; 

Şi gura ce ieri îi cânta osanale, 
Blestem şi ocară I-aruncă în cale. 
Deodată, norodul rămâne ca mut: 

lisus dintre dânşii s'a dus nevăzut. 

„E diavol!“, cutează Caiafa să spuie. 

Și oamenii urlă: „Să-L batem în cuie!“ 


Doar unul dintr'ânşii pe sine stăpân, 
Departe de clocotul urii păgân, 

Un om în cetate vestit de bogat, 

Aflând despre Lazăr din morţi înviat, 
De-o caldă credinţă în Domnul pătruns, 
Gândeşte să-L țină'n palatu-i ascuns. 


+ + 


Trimite o slugă să-i deie de urmă. 

Ci Domnul, departe, cu blânda Lui turmă, 
Pe-o coastă de munte cu antici măslini, 
Işi dăruie cele din urmă lumini. 

Spre vechea cetate întinde un braţ 

Şi Petru şopteşte privind cu nesaţ: 

„Ce marmură albă şi mândre palate! 
Scântee în soare cupole de-argint!“ 

Iar Domnul: „Vai, ţie, sărmană cetate! 
Vai, oameni pierduţi în sclipiri care mint! 
Gonit-aţi pe Fiul luminii din vatră 

Și nu va rămâne nici piatră pe piatră! 
Căci spadă şi flăcări schimba-vor în scrum 
Palate şi toată sclipirea de-acum! 


Dar, iată că, astăzi cu voi împreună, 
De paşti bucuria s'o'mpart am voit. 
Presimt că ne-aşteaptă cu inima bună, 
Cu poarta deschisă, un om pocăit. 

O slugă vedea-veţi, intrând în cetate, 
O amioră plină pe umăr ducând. 
Porniţi după dânsul pe uliţi; curând 
La poartă de marmură scumpă, va bate. 
Urmaţi-l în curtea în care intra-va; 
Şi spuneţi stăpânului casei: „lisus 
Cinează la tine, în sala de sus“. 





Grigore -Sălceanu 


Acela ce ţine pământul şi slava, 

Ne-a fost pregătit-o în mândru-i palat, 
In slugă supusă schimbând un bogat“. 
Vorbise Păstorul, văzând ca prin vis. 
Plecară și totul a fost cum a zis. 


Ci Iuda, încet, dintre ei s'a desprins, 
Fugind printre arbori, cu scrâşnet de dinţi 
Și'n sfatul Caiafei de ură aprins, 

Se duse să-L vândă pe treizeci de-arginți. 


CINA CEA DE TAINĂ 


O sală cu bolta de aur, 
Pereţii sculptați în stejar 
Şi-o masă de greu palisandru 
Pe-un roşu covor ca de jar. 


In fund, o fereastră arcată 
In marmură albă cu vine, 
In ea înrămează câmpia 

Și fruntea făpturii divine. 


Un soare, ca vişina coaptă, 
Apune pe dealuri, departe. 
O rază atinge vesmântul 

Păstorului fără de moarte. 


Ii cade în falduri mantaua 
Pe lespede, albă grămadă; 
Sfioase răsar din sandale 

Picioarele Lui de zăpadă. 


Pe neteda-l faţă de ceară 
A genelor umbră se lasă, 
Se mişcă încet, după soare; 
Privirea-l se roagă duioasă. 


Din largile mâneci învie 
Frumoasele mâinilor vise, 

Mai blânde ca raza luminii, 
Spre bine de-a pururi deschise. 


La stânga, cu ochii extatici, 

Cu barba de aur, loan; 

Și'n dreapta, măreț, Sfântul Petru, 
Cu umeri şi chip de oștean. 


Cu rumene-albastre vesminte, 
Sau ninse cu vânăt de prumă, 

















Pocmul creațiunii 


Ca soarele unele blonde, 
Apostolii masa'ncunună. 


In umbra'nserării se'nalță 
Cucernice chipuri de sfinţi; 
A ochilor candelă arde 

Spre Domnul cu raze cuminţi. 


Păstorul îşi scoate vesmântul, 
Coboară din slava regească, 
In care, în ziua din urmă, 
Firesc se cădea să lucească; 


Se uită pe sine cu totul 
Şi'n vreme ce ei, fără glas, 
Rămân în uimire, se duce 
Și umple cu apă un vas. 


Apoi, încingându-și mijlocul 
Cu albul ştergar ne'ntinat, 
Trecând dela unul la altul, 
Cu zâmbetul Lui neuitat, 


S'aşează'n genunchi lâng'apostoli, 
EI, soarele rupt dintre stele, 

Şi mâinilen apă muindu-și, 
Picioarele'ncepe să spele. 


E ultima seară, când Domnul 
Se află în mijlocul lor. 

Şi pilda din urmă voeşte, 
Astfel să le-o dea tuturor. 


EI ştie că duhul ispitei 

Lucrează în minţi prin mândrie; 
Că ea îi desparte pe oameni, 

Iar Cain printr'ânsa învie. 


Apostolii simt în adâncuri 
Cu haru-i lucrând veşnicia. 
Odată cu praful din cale, 
Alunecă jos şi trufia. 


Şi lutul de viaţă tresare, 
Subt albele-I mâini de'mpărat. 
Ferice, ferice piciorul, 

Pe care lisus l-a spălat! 


Incet, ridicându-se, Domnul 
Se'mbracă, s'aşeazăntre ei. 
Privirile par o cunună 

De lacrimi şi blânde scântei. 





lisus se ridică; se'nchină 

Şi umple o cupă cu vin 

Şi spune cu ochii în lacrimi: 
„Cu voi am dorit să închin 


Potirul acesta; luaţi-l! 

Să fie slăvit Dumnezeu! 
Luaţi-l şi beți împreună |! 
Acesta e sângele meu; 


Se varsă ca Tatăl să ierte 
Păcatele lumii ce vine, 

Cu sufletul plin de căință, 
Să-și caute pacea în mine“. 


Şi pâinea din faţă luând-o, 

O frânge în două, spunând: 
„Acesta mi-e trupul, ce jertiă 
Mi-l dau pentru voi, sângerând. 


Uniţi-vă'ntr însul! lubirea-Mi 
Duceţi-o cu voi pretutinde! 
Dar, vai! adevăr grăesc vouă 


Că unul din voi mă va vinde!“ 


O fierbere vie de glasuri, 

Ca marea crescând în furtună, 
Se sparge de ziduri și iarăș 
Se'nalţă, se'nvolbură, tună. 


Apostolii vin împrejuru-l; 

Ioan, mai iubit de stăpânu-l, 
Privindu-L. cu dragoste, fruntea 
Stielnic şi-o lasă pe sânu-l. 


„Sunt eu?“, un apostol întreabă. 
Şi alţii întreabă la fel. 

Iar Iuda, ca nimeni văzându-i 
Tăcerea, să creadă că-i el, 


S'apropie: „Cine-i, Stăpâne?" 
Răspunsu-i-a Domnul în şoapte: 
„Acel ce-mi va da sărutarea, 
Vânzându-şi credința, la noapte“. 


Şi Iuda, ieşindu-și din fire, 
Lăsându-i pe toţi cu lisus, 
Mânat de puteri nevăzute, 
Ca vântul pe uşă sa dus. 


Şi Domnu-și urmează cuvântul, 
Cu ochii pe urmele lui: 


Săloeanu 








Poemul creațiunii 


„Să credeţi că Tatăl en mine, 
Cum Eu sunt în Tatăl, vă spui. 


„Mă duc dintre voi, dar plecarea-mi 
Să nu vă'nspăimânte nici cum; 
Căci Tatăl mă cheamă la sine, 
In slavă, pe-al sângelui drum. 


„Lubiți-vă unii pe alţii, 

Aşa precum Eu vam iubit! 
Văzându-vă dragostea, lumea 
Va crede în voi înmiit. 


lar cine pe voi vă alungă, 
Pe mine m'alungă întăi, 
Plângeţi-i! Pe-aceia i-aşteaptă 
A iadului negre văpăi“. 


„Dar unde pleca-vei?“ întreabă 
Apostolul Petru, mâhnit. 

„Pe drumul“, răspunde, „pe care 
De toți am să fiu părăsit“. 


„Şi-acum te urmez!“, spune Petru, 
„Şi sufletu-mi dau pentru Tine!“ 
Iar Domnul: „Cuvintele mele 

In minte păstrează-le bine: 


Că n'are s'apuce la noapte 

Să cânte cocoşul şi tu 

De trei ori te lepezi de mine! 
Iar Petru, în lacrimi, tăcu. 


„Şi-acum, împlinească-se toate 
Cuvintele Tatălui meu! 

Veniţi, după mine, cu toţii! 
Veniţi! M'a chemat Dumnezeul: 


Şi Domnul din jilţu-l se scoală, 
Apostolii, trişti, îl urmează. 

In Petru o teamă'ncolţeşte 

Şi gândul de-a-L ţine în pază, 


Il face să strângă sub mantă 
Al săbiei rece mâner. 

Şi toţi, prin deschiderea porţii, 
Par umbre înscrise pe cer. 


Și sala cu bolta de aur, 
Pereţii sculptați în stejar, 
Şi masa de greu palisandru 
Pe roșul covor ca de jar, 





Grigore 


Rămân, adâncindu-se'n noapte, 
In curgerea clipelor grele. 

In urmă uitată, o frunte 
Alunecă'ncet printre ele; 


E Sfântul loan; se apleacă 

Şi cade'n genunchi, să sărute 
Pe lespezi de marmură, umbra 
Şi urmele Domnului mute. 


GHETSIMANI 


Pe muntele Măslinilor, urcând, 

Cei unsprezece-apostoli îl urmează. 
Prin arbori nu străbate nici o rază, 
Doar vântul primăverii suflă blând. 


Din frunze iese luna'nsângerată, 

Pe stânci tresar din umbra lor măslinii 
Şi 'nvăluiţi în mantia luminii, 
Păstorului cărarea i-o arată. 


Cu fruntea ca o marmoră în lună, 

Se urcă umbra blândului lisus. 

Din stâncă'n stâncă, pasul Lui răsună, 
Un cântec ce prin veacuri va fi spus. 


Şi fiecare clipă ce se duce, 

Din inimă îi smulge un suspin, 

Căci simte cum L-apropie de cruce 
Şi-şi vede fruntea sângerând în spin. 


Işi aminteşte calea grea şi lungă 

Ce pe pământ şi'n om a străbătut 
Şi-acum, sfârșind-o, parcar vrea s'ajungă 
Tot mai târziu, şi-ades, în loc, stă mut. 


Se urcă'ncet, în grea singurătate 

Şi inima sfârşitul parcă-l bate. 
Trecând pe subt umbrosul rămuriş, 
Se stinge faţa Lui îngândurată. 

Dar, iataiung pe culmi, șin luminiş, 
Grădina Ghetsimani se arată. 


De-argint se par măslinii; jos, pe iarbă, 
Talaz de aur tremură topit; 
Şi-apostolii cu scânteeri în barbă, 
Privesc în jur cu ochiu înmărmurit. 


Şi a chemat la sine pe Ioan, 
Iacob și Petru, şi le-a spus mâbnit: 




















Sălceanu 





Poemul creaţiunii 


„E-aproape mâna crudului duşman 
Şi sufletu-mi se simte părăsit. 


„Rămâneţi lângă mine în veghere, 
Căci inima-mi atâta-i de pustie, 
Că până voiu intra în veșnicie, 
Voiu geme în amarnică durere“, 


Şi Domnul cu simţirea chinuită 
De ceasul împlinirilor din carte, 
Spunându-le să fugă de ispită, 
Se duse să se roage mai departe. 


Cum sta în lună drept, o jumătate 
Părea lumină, alta întuneric. 
Şi mâinile în rugă'mpreunate, 
Minune de argint, sclipiau feeric. 


Căzuwn genunchi cu fruntea pe pământ 
Și pumnii Lui se frânseră'n durere. 
Sbucni în plâns: „Părintele meu sfânt, 
Prea multă suferință mi-se cere! 


„Pe Fiul tău iubit, ca pe-un tâlhar, 
Ciocanele pe cruce îl vor bate, 
Strivindu-L în dureri nemăsurate. 
Alungă dela mine-acest pahar! 


Dar, dacă voia Ta la fel rămâne, 
Putere dă-mi să le îndur, Stăpâne!“ 


Şi'n chinuri svârcolindu-se cumplit, 
Simţind pe trup lovirile de bice, 
Pe frunte stropi de sânge sau ivit 
Şi-au început pe lespede să pice. 


Sdrobit, s'a ridicat din rugăciune 

Şi spre apostoli pasul şi-a'ndreptat 

Şi i-a găsit dormind de-amărăciune 
Şi i-a trezit din somn și i-a mustrat. 


„Sculaţi-vă! sculați-vă din vis 
Şi vă rugaţi cu inima smerită 
Să nu intraţi vre unul în ispită!“ 


Şi cum vorbia, frunzișul s'a deschis, 


Cu arme, cu făclii şi felinare, 

O ceată de ostaşi şi slujitori 
'Țâşniră dintre pomi. In fruntea lor, 
Sta Iuda cu priviri scăpărătoare, 





Grigore Sălceanu 


Spre ceată aplecându-se, a spus: 
„Spre-a nu scăpa din mână prada mea, 
Pe unul dintre ei voiu săruta. 

Să-l ridicaţi: acela e Iisus!“ 


Cu aere de milă, prefăcut, 
S'apropie de Domnul, pocăit, 
Şi pe obrazu-l alb, neprihănit, 
Işi pune tâlhărescul lui sărut. 


Până'n adânc Isus se înspăimântă 
Şi chipul i se face ca de var, 
Pleoapele-i se'nchid, privirea-l sfântă 
Să nu mai vadă chipul de tâlhar. 


Ci-i spune: „Prin sărutul tău făţarnic, 
Dai prins pe Fiul Domnului! dar, vai! 
Curând de tot, te vei căi amarnic 

Şi, singur, Iudo, plată ai să-ți dai!“ 
„Şi-acum, ostaşi, luaţi-mă cu voi!“ 
Ci auzindu-i glasul, înapoi 

Se traseră din fața Celui Sfânt 

Şi au “căzut cu fruntea la pământ. 


„Sculaţi-vă de jos şi mă luaţi!“ 


Cu funie îl leagă doi soldaţi; 
Dar Petru scoate sabian mânie 
Şi unui rob urechea i-o sfâșie. 


Iar Domnul: „Pune-ţi sabia în teacă! 
Voesc să beau paharul ce mi-i scris“. 
Şi ochii Lui pe rob lăsând să-i treacă, 
Insângerata rană i s'a'nchis. 

* * * 
Târziu, când la Caiafa era dus 
Şi aruncat Păstorul în osândă, 
Pe-atară, Petru tot mai sta la pândă. 
Ostaşi iscoditori l-au întrebat 
De este ucenic de-al lui lisus 
Şi Petru, de trei ori, sa lepădat. 


Un cântec de cocoș i-aduse-aminte 
Ciudatele Păstorului cuvinte. 
Căindu-se amar, cu chipul stâns, 
S'a dus în noapte Petru şi a plâns. 


JUDECATA 


Palatul alb pe ape frânt, 
Se'nalță falnic în lumină; 

De lume curtea lui e plină; 
Sub bolți de marmură senină, 
In el, se judecă un Sfânt. 


Ostaşi cu suliţi înconjoară 
Invinuitul şi, prelung, 
Pilat priveşte'ntâia oară, 
Frumoasa-l frunte solitară 
Şi ochi-l care îl străpung. 


Poporul moartea Lui o cere 
Şi-o vorbă n'a putut să-l scoată. 
Pe scări, în curte revărsată, 
Mulţimea-i mare'nfuriată, 

Isus o stâncă de tăcere. 


Ei, ce-au voit să-i desrobească, 
Văzând că predică iubirea, 
I-aduc, acum, învinuirea 

Că vrea coroană'mpărătească, 


Cuprins de vraja Lui divină, 
Pilat deschide uşa'n soare 
Şi'n faţa lumii când apare, 
Grăeşte: „N'are nici o vină!“ 


Un urlet aprig de mânie 
Norodul auzind a scos 

Şi mii de voci în vijelie 
Fierbeau, cerând cu lăcomie 
Să-L răstignească pe Hristos. 


Era, pe-atuncea, obicei 
Ca'n prag de Paşti, Pilat să scoată 
Din temniţa întunecată 
Un osândit cerut de ei. 


Şi se găsea în închisoare 

Un ucigaş spăimântător, 
Barâba. Nici o îndurare 

War fi putut trezin popor. 
„Pe cine liberăm?“ le-a spus; 
„Pe ucigaş sau pe lisus? 


Şi, fără ca s'o mişte slaba 
Mântuitorului făptură, 
Mulțimea clocotind de ură, 
Din mii de guri făcând o gură, 
Răcni ca tunetul: „Barăba!“ 


Și cum Pilat, oftând amar, 
Privea nevinovatul trist, 

S'a ridicat un glas barbar: 
»Duşman îi este lui Cezar, 
Acel ce apără pe Christ!“ 


Şi cum creştea furia lor, 

Un tremur trupul i-a cuprins. 
Ameninţări de neînvins 
'Țâşneau din setea de omor 
A"ntărâtatului popor. 


Pilat, simțindu-se înfrânt, 
Ieşind în faţa tuturor, 

Pe mâini cu apă s'a spălat, 
Strigând: „Mă simt nevinovat 
De sângele acestui Sfânt!“ 


Și L-a lăsat în voia lor. 


CALVARUL 


Pe drumul Golgotei, pestriță mulțime 
Se urcă în valuri; întâi, preoțime 

Cu bărbile râuri curgând pe vesminte, 
Perciuni ce scântee în soare fierbinte, 
Cu nasuri de vultur şi buze cărnoase; 
Pe urmă, Romanii, în coifuri lucioase, 
Cu braţe de-aramă, cu piepturi în zale, 
Cu pulpele strânse'n curea de sandale. 
Bătrâni şi copii, Cărturari, Farisei, 
Innoată în roiul crescând de femei. 
Şi lumea din case tot curge suvoi, 
Când valul sfârşeşte, cresc altele noi. 


In marea mulțimii de soare scăldată, 
In mijloc, răsare o roşie pată. 

Incet, se târăște, pe greul suiş. 

Iudeii la dânsa se uită pieziș, 

Căci pata e-o mantie lungă, atârnă 

Pe umeri ce poartă o cruce din bârnă. 
E crucea Golgotei înaltă şi grea 

Şi umăru-l geme, se frânge subt ea. 

In ochii cu cearcăne-adânci, albăstrui, 
In flacără pâlpâie sufletul Lui. 
Gândeşte că'n marca-l putere cerească, 
El poate din juru-I pe toţi să-i strivească; 
Dar vede oceanul de sufleten față, 
Noroadele care de chipu-I s'agaţă, 
Şi-aude prin ceaţă venind din milenii 
Căinţa pe dangătul blândelor denii 

Şi fumul tămâiei ce urcă uşor, 

Spre Tatăl din ceruri a-tot-ziditor; 
Şindură'n tăcere durerile humii, 

Să spele cu sânge păcatele lumii. 

La gândul că toate acestea s'ar stânge, 
Ii scântee ochii în lacrimi de sânge, 
Ce curg în şiroaie pe chipul Lui supt 
Şi bicele plouă pe trup ne'ntrerupt. 


Mantaua de purpură zdreanță-i pe umăr, 
Pe alba Lui piele ies răni fără număr, 

Ci neagra cunună'mpletită din spini 
Imprăştie'n juru-l un nimb de lumini. 

Il văd credincioșii, îi simt veşnicia. 

In urmă, cu hohote plânge Maria. 


Subt cruce, se clatină Domnul şi'n loc, 
Răsuflă o clipă; dar biciul de foc 

Ii șfichiuie carnea de sânge brăzdată. 
Slăbeşte şi simte că n'o să mai poată 
Să mişte. O palmă îi cade pe față. 

Pe ochi i se lasă o pânză de ceaţă. 
Abia de mai poate în juru-I să vadă; 
Se frânge şi cade subt cruce grămadă. 


Sunt mulți împrejuru-l ce-ar vrea să-L ridice; 
Dar teama de rabini şi groaza de bice, 

Ii ţine de-o parte. Maria, pe jos, 

E frântă de chinuri. Cu mers sfiicios, 

O tânără numai îşi leapădă frica: 

Şi vine la Domnul, plângând: Veronica. 


Pe faţa-I bătută aşterne-o năframă; 
O şterge de lacrimi cu grijă de mamă. 
Iar Domnul îşi vine, încet, în simțiri 
Şi-asupră-i ridică duioase priviri. 

Ci dânsa tresare, surâde ca'n vis, 
Văzând pe nătramă obrazu-l înscris. 


RĂSTIGNIREA 


Pe culmea Golgotei, în soare, trei cruci se înalță pe cer; 
Trei trupuri pe ele-s bătute cu negre piroane de fier. 
Lumina le'ncinge din spate şi scrisen albastru se par. 

Iar jos, la picioare, se mişcă năprasnicul lumii viespar. 


O mare de glasuri în aer își vântură valul etern 

Şi razele, ţinte de aur, prin braţe de cruce se cern. 
Vesmântul şi-l sfâşie-un rabin şi râde cu hohot sălbatec, 
Privind Răstignitul ce arde în chinuri pe-al crucii jăratec. 

In stânga şi'n dreapta, tâlharii cu fețele strâmbe de chin 
Şi'n mijloc, mai alb ca zăpada, Iisus, iertător şi divin. 
Tovarăşii Lui în durere, adesea, un urlet aruncă 

Şi mușchii pe faţă se umflă de-a sângelui aprigă muncă. 


Iar unul spre Domnul rânjeşte, hidos arătându-şi un colţ. 
lisus, neclintit, îşi ridică albaştrii Lui ochi către boli. 
Ci glasul tâlharului strigă: „De eşti Impăratul Hristos, 
Te smulge pe Tine din cuie şi trupul coboară-Ți-L jos!“. 
Cum fierbe o mare în clocot, când apelen maluri ajung, 
Mulțimea se sparge, deodată, în hohot de râset prelung. 

'Tresare tâlharul din dreapta şi inima-i crudă se'nmoaie 

Şi celui din stânga grăește, cu ochi scăpărând de văpaie: 


„N'ai teamă de ceruri? la moarte şi tu, ca şi El, osândit! 

Şi EI fără vină e-aicea; iar în omor ne-am mânjit!* 

Apoi, spre lisus se înderaptă cu tremur de plâns în cuvinte: 
0! Doamne! când fi-vei în ceruri, adu-ţi şi de mine aminte!“ 
lisus se'nfioară de milă, privind lăcrimatu-i obraz 

Şi-i spune: „In raiul cel veşnic, cu mine intra-vei chiar azi“, 


Priveşte prelung Magdalena la fruntea-l de spini sângerată, 
La gura-l ce arde de sete şi cade genunchi, fulgerată 
De-albastra-l privire cerească, în care-a citit veşnicia; 
Şi plânge amarnic şi geme şi părul şi-l smulge Maria. 


Şi marele preot, Caiafa, se uită la Domnul pieziș 

Şi-i spune cu zâmbete, ochii ţinându-și o clipă închiși: 

„Pe mulți mântuit-ai; pe Tine, rămâne acum să te mântui!“ 
Pe faţa Lui, albă ca varul, o palmă aşterne cuvântu-i. 


Se tulbură'n suflet; îi vine să sfarme'n mânie puterea 

Ce-L leagă de cruce, din palme să smulgă'ntr'o clipă durerea; 
Şi hohotul lumii se urcă, de-un hohot mai mare urmat 

Şi pietrele sboară pe trupu-I şi gem de sânge scăldat. 


Mulțimea îl blestemă, urlă, îl scuipă şi strigă mereu: 
„Priviţi! Impăratul Iudeei! Priviţi pe Isus-Dumnezeu!“ 
Iar El atârnând fără vlagă, se roagă la ceruri fierbinte: 
„Nici unul nu ştie ce face! O! iartă-i pe dânșii, Părinte!“ 
Şi capul, deodată, îi cade, şi ochi-I se'nchid dureros, 

Şi sufletul dându-și, rămâne ca piatra pe cruce Hristos. 


Şi-a fost pe la ceasul al şaselea, când, 
Prin aer un vuet din ceruri trecând, 


Se stinge lumina de soare, iar vântul 
Pornește şi urlă'n cutremur pământul; 


Se'ntunecă bolta şi-o negură deasă 
De-asupra Golgotei, pe lume se lasă; 




















ş Mulțimea se strânge de-a valma, de frică 
Şi Templul în două sfărmat se despică 


Şi stâncile crapă, copacii se'ndoaie 
Şi fulgere roșii, ca şerpi de văpaie, 


Stăşie tăria, şi'n flăcări ce pier, 
'Trei cruci pe Golgota se 'nalță spre cer. 


In ceață'nlemnită făptura cerească 
Subt ochii mulțimii începe să crească 
Şi fruntea în nouri se'nalță mai tare 

Şi braţele'ntinse din zare în zare, 
Ameninţă lumea cu pete de sânge. 
Mulțimea se bate în piepturi şi plânge, 
Cu faţa în haină; e-un geamăt prelung; 
In coastă cu lancea ostaşi îl străpung. 
Un viscol de ghiață suflând de pe cruce 
Indoaie mulţimea, o 'mpinge, o duce 
Departe de culmea durerilor mute, 

De palmele blânde în cuie bătute. 


* 
* * 


Când luna pe cruce şi-aprinde scânteea, 
S'apropie Iosif din Arimateea; 

Pe Domnul din cuie îl lunecă jos; 
L-înfăşură'n pânze de in şi pios 

Il duce'n grădina de flori tămâiată. 
Mormântul săpat într'o stâncă, s'arată 
In raza luminii, subt trei chiparoşi, 

Ce 'n noapte se'nalță spre cer fioroși. 
Incet, înăuntru, îl lasă pe funii; 

Il mângâie tainic văpăile lunii; 

Pe groapă o lespede albă prăvale. 
S'adună ostașii de pază, în zale. 

'Trec ceasuri. Pe marmură, umbrele lor 
S'apropie tainic mişcate de lună 

Şi lungile suliți încet se'mpreună 

Și iar se destramă spre margini şi mor. 


INVIEREA 


E'n noaptea a treia. Tăcere divină 
Pluteşte în aer, pe'ntinsa grădină. 
Ascunsă e luna în cedrii bătrâni; 
Ostaşii veghează cu feţelen mâni. 

Pe lespede-i umbră şi umbră'mprejur; 
Doar sus, printre nouri, spărturi de azur 
Vestesc că e lună şi fluturii serii 

Sfăşie cun zumzet adâncul tăcerii. 

Cocoșul vestește cu trâmbiţa-i zorii; 
Foşnesc, ca din visuri treziţi, sicomorii. 
Deodată, pe lespede-o verde lumină 
Scântee ca unda de mare senină; 
Văzduhul se umple de-un abur uşor; 
Un cearcăn de aur crescând sclipitor 
Străbate prin piatră; nălţându-se'n sus, 
Cu ochii de fulger s'arată lisus 

Şi creşte, tot creşte pe cer vioriu, 

Mai alb ca zăpada, străfulgeră viu; 
I-adie prin aer în falduri vesmântul; 
In urmă-l, tresaren cutremur pământul, 
Infrânte-s puterile morţii, înfrânte! 
Alaiul de îngeri începe să cânte, 
Slăvind Vestitorul de veşnică viaţă; 
Spre lume se'ntoarce frumoasa Lui faţă 
Şi-i dăruie alba nădejde: Iubirea, 
Să'nfrângă durerea, să biruie firea, 

Să uite mormântul! Şi sus, tot mai sus, 
Se urcă pe trepte de aur Iisus; 
L-întâmpină ?n ceruri sfioși heruvimi; 
Cutreeră veseli albastre'nălțimi 

Şi cântă arhangheli cu chip luminat: 
„Treziţi-vă, oameni! Hristos a *'nviat!“, 

XII. 


Indată după publicarea rezultatului alegerilor fostul prefect 
descoperi, în gazeia locală a partidului, escrocheria săvârșită de 
prefectură în legătură cu frauda dela serviciul drumurilor. Autori- 
tatea, somată o săptămână, în fiecare zi, în gazetă, trebui să re- 
cunoască într'o declarație în care arăta că lipsa dela serviciul 
drumurilor cade întradevăr în sarcina prefectului Albescu nu a lui 
Mărginean, și că s'a produs o eroare regretabilă când s'a dat pri- 
mul comunicat. 

Gazeta guvernamentală din localitate încercă să arate că re- 
gimul căzut a fost tot așa de păcătos ori care ar fi fost persoana 
oficială care a sustras banul public dela destinaţia lui, și cerea 
sancțiuni împotriva vinovatului. Dar campania reîncepută abia, se 
stinse îndată. Ea răsuna în gol. Interesul electoral trecu, și știrea 
nu mai alarmă pe nimeni. 

Cu atât mai vârtos nu, pentrucă între timp Albescu, după ce 
căzu în alegeri, trecu în fruntea unui întreg grup dintr'un oraș 
muntean în partidul guvernamental. Așa că se puse în pausare 
şi ancheta cerută de Mărginean, după cum se amnestiară toate 
delictele electorale, și între ele și calomnia prin presă. Așa că 
Mărginean nu mai putu avea satisfacția să vadă pedepsiţi pe ga- 
zetarii cari l-au calomniat în vremea campaniei electorale. 

Fostul prefect se gândea desamăgit că probabil nici recunoaş- 
terea escrocheriei nu s'ar fi făcut dacă ar fi rămas în fruntea ju- 
deţului prefectul care făcuse alegerile. Dar acesta fu înlocuit, drept 
sancțiune că guvernul nu a putut lua pe judeţ decât un singur 
deputat, capul de listă. Iar prefectul care-l înlocui fusese rivalul 
celui dintâi la prima numire. Fu în joc, deci, și o chestiune per- 
sonală, o poliţă de plătit. 

Mărginean avu prilej să constate cu amărăciune şi adâncă 
desilusie că de ceea ce se temu în prima clipă când i se aruncă 
acuza de furt, nu scăpase. Numele lui bun ieșise scărmănat din 
toată afacerea asta. Avea prilejul să se întâlnească cu oameni — 
cunoscuţi vechi — în drumurile lui în Capitală, cari, din vorbă în 
vorbă, nu uitau să-i pună întrebarea. 

— Ascultă frate ! Dar ce comedie a mai fost și acuza cu mi- 
lionul acela și jumătate ? 

El era silit să repete mereu ceea ce spusese de-atâtea ori. Şi 
se mira: doar s'au lămurit toate lucrurile cu escrocheria aceea, în 
ziare și declaraţii oficiale ! 

El constată cu mâhnire adâncă fenomenul atât de des: ca- 
lomnia o cetise toată lumea, dar numai foarte puţini citiră și do- 
vezile cari ștergeau orice pată de pe numele lui. Mai băgă de 
seamă că unii, și după ce le arăta cum a ajuns să fie învinovăţit, 
nu-l credeau decât pe jumătate. O urmă de îndoială se vedea în 
ochii lor. 

„De, asta am știut-o eu de mult că lumea crede mai bucuros 
răul despre aproapele, decât binele”, își zicea el, dar în consta- 
tarea aceasta nu putu afla nici o mângăere. 3 

Luase cuvântul la discuţiile asupra validărilor pentru a-și 
mărturisi și dela tribuna parlamentară convingerile sale asupra lup- 
telor dintre partide, asupra imperativului naţional al unirii de a se 
aduna toate energiile naţionale într'un singur bloc. Incepu dela 
constatarea că alegerea lui se datorește bunei administrații pe care 
a făcut-o în judeţ, indiferent de consideraţii de partid, lucrând 
cu oamenii cei mai cinstiţi şi harnici, în jurul cărora putea soli- 
dariza satele. 

Iși începu vorbirea într'o expunere calmă, când cineva de pe 
băncile guvernamentale î! întrerupse : 

— Toate-s bune |! Da ce-i cu milionul și jumătate din fondul 
judeţean al drumurilor ? 

Intreruperea îl biciui ca o pleasnă de foc pe obraz, și câteva 
clipe rămase mut. In vremea asta se auziră râsete, strigăte de 
„huide-o”, „șobolanul”, „cașcavalul”, și alte voci: „Da, să ne spună 
ce-i cu milionul și jumătate ?" 

Revoltat de această primire își reveni repede, și povesti în- 
treaga încercare de escrocherie, ceea ce deșteptă o lurtună de in- 
vective de pe băncile opoziţiei împotriva guvernului și majori- 
tăţilor. 

Incidentul acesta îi fu însă de cel mai mare folos. De unde 
mai înainte vorbea liniștit, puţin greoiu, ca și când ar fi desfă- 
șurat o teorie asupra luptelor dintre partide, asupra blestematei 
divizări a energiilor naţionale, acum își continuă vorbirea cu în- 
suflețire, cu o sinceritate arzătoare.. In curând câștigă atenţiunea 
încordată a întregei camere. Era ascultat cu tot mai multă simpa- 
tie și adeseori cuvântarea lui fu întreruptă de aplauze unanime. 
Vorbi cu o mare convingere și multe argumente despre idealul 
tuturora întru consolidarea unirii, asigurarea viitorului ţării, ceea 
ce nu se putea realiza divizând pe români prin partide, învrăjbind 
până și satele, ceea ce, după el, era o adevărată crimă, 

Sfârși având un mare succes, felicitat de toată lumea care 
se grămădise în jurul lui îndată ce cobori dela tribună. 

Fiind suspendată ședința pentru zece minute, eși pe culoar, 
aprinzându-și o ţigară, când simţi brațul lui Grecescu subt al său.. 

— Şeful vrea să te cunoască. Vino cu mine. 

Președintele partidului era într'o cameră unde se ţineau șe- 
dințele unei secţiuni. Acum nu era şedinţă, și șeful era singur, frun- 
zărind un dosar. 

— Ţin să te felicit domnule deputat. Te-am ascultat cu cea 
mai mare atențiune și cu o vie plăcere. Ai mai fost parlamentar? 
Ai mai vorbit în Cameră ? 

— Nu. E întâia oară și n'am mai fost parlamentar. 

— Cu atât mai mult te felicit. Dumneata ai spus lucruri 
foarte interesante, adevăruri cari ar trebui să dea de gândit la 
toată lumea. Dar mă bucur că ai și curaj și prezență de spirit și 
duh polemic. 

— In parlament vorbește întâia oară — interveni Grecescu, 
dar în două campanii electorale a ţinut sute de cuvântări. Știe 
vorbi poporului ca puţini alţii. 

— Şi spui că alegerea lui Grecescu și a dumitale se datorește 
bunei administrații de sub regimul nostru ? 

— Domnule președinte, interveni din nou Grecescu, Dv. aţi 
avut amabilitatea să mă felicitați pe mine pentru succes. Trebue 
să declar că meritul este al domniei-sale. 

Și el povesti pe scurt și felul cum a lucrat prefectul trei ani, 
și felul cum a făcut cele două campanii electorale. 

—- Hm ! Hm ! Interesant ! zise șeful. Dar cum l-ai aflat dum- 
neata pe d-l Mărginean ? 

Grecescu lămuri că-l cunoaște de când era notar într'un sat, 
cu prilejul unei alegeri parţiale, și când a fost destituit fiindcă na 
executat ordinele ilegale ale prefecturii, și n'a oprit întrunirile 
opoziţiei. Sfârși spunând: „E advocatul sucursalei băncii noastre 
de acolo”. 

— Cum, advocat ? Par'că spuneai că era notar ? 

— La izbucnirea războiului nu-mi luasem toate examenele de 
advocat. Dar mi le-am completat în primul an după unire. 

— Hm! Mă bucur. Mie-mi plac oamenii de voinţă. Imi pare 
bine că te-am cunoscut. Și încă odată, felicitările mele pentru de- 
butul fericit. 

După ce eșiră deputatul Grecescu îi zise: — I-ai făcut o foarte 
bună impresie. Trebue să știi că șeful felicită pe puţină lume. 

Mărginean era mulțumit în primul rând, pentrucă își dădea 
seama că a ţinut o cuvântare bună. Cuvintele lui Grecescu îl umi- 
liră oarecum ! Ce nevoe avea el de buna apreciere a șefului ? Era 
o distanță așa de mare între el și președinte ? Nu se gândise nici- 
odată la asta, și nu înţălegea pentruce ar fi un favor că a voit să-l 
cunoască ? Totuşi aprecierea lui, ca și a camerei întregei, îl mă- 
guliră; mai ales îi confirmară încrederea pe care o avea în sine 
însuși, 

Gazetele de dimineaţă relevară cu simpatie cuvântarea lui și 
o publicară în rezumate mari. Ziarul oficial al partidului i-o publică 
în întregime. Redacţia îi ceruse și o fotografie, dar nu avea, și-i 
păru ridicol să se fotografieze anume pentru a-i apărea chipul în 
ziar, 

De succesul acesta se bucură și Emilia și copiii. Când se 
înapoe din Capitală află cuvântarea lui, tăiată din ziarul oficial, 
și încadrată, pusă deasupra patului băiatului. 

Emilia, la cină, aduse din cămară și o sticlă cu șampanie. 

— „Trebue să te sărbătorim și noi, tăticule. Asta e ideea 
mea'", spuse băiatul. Tot a lui fusese și ideea de a încadra cu- 
vântarea. 

— Am cumpărat douăzeci de exemplare din ziarul cu vorbi- 
rea dumitale și o să le împart în clasă. 

— Uite-uite ! Nici nu știam că ești atât de vanitos, dragă 
Ionel. 

— Nu-i vanitate ! Dar vreau să-i rușinez pentrucă ei au cre- 
zut ce s'a scris mai de mult despre dumneata la gazetă. 

— „Hm! De-acum am un apărător, ce-mi mai pasă ?' râse 
Mărginean înveselit, 

In prima sesiune el mai luă de trei ori cuvântul în parlament, 
in polemică cu deputaţi guvernamentali cari acuzau mereu regimul 
trecut de ilegalitate și imoralitate. 

Esenţa cuvântărilor lui fură tot principii și constatări de or- 
din general. Dacă un partid e corupt e dovadă că e coruptă și so- 
cietatea. Partidele sunt așa cum le fac oamenii, cum sunt oamenii 
din care sunt compuse. Ordinea morală sa prăbușit, după războiu, 
pretutindenea. Societatea încă nu și-a aflat un nou echilibru spi- 
ritual. Dar trebue să-și afle. Lucrul acesta este însă imposibil fără 
aducerea într'o tabără a tuturor acelora cari se orientează încă 
după legea etică. 

Câtă vreme se aleargă după voturi, se aleargă după orice om 
care poate spori voturile. Impărţită lumea în partide e constrânsă 
să alerge după voturi. Materialul uman din care se compun parti- 
dele e acelaș. Nici un partid nu poate fi mai bun, mai moral, decât 
societatea din care se recrutează, O regenerare grabnică nu poate 
veni decât din întovărășirea și acțiunea elitelor morale a caracte- 
relor care au mai rămas, după război, nezdruncinate. 

Vorbirile lui fură remarcate de presă, apreciate în parlament. 
Dar în clubul partidului începură să se ridice nedumeriri, 

Erau deputaţi și alţi membri marcanţi ai clubului cari spu- 
neau : 

— Vorbește bine, incontestabil, dar nu ca un om de partid, 
Dimpotrivă cuvântările lui se schimbă pe alocuri în filipice împo- 
triva partidelor, deci şi împotriva propriului partid. El neagă însuși 
dreptul la existență al mai multor partide. Ceea ce într'un stat 
constituțional, cu regim democratic, cu vot universal, e o absur- 
ditate, In definitiv el pledează pentru un nou regim pentru o altă 
constituţie, pentru o formă totalitară de Stat. 

Alţii îi luau apărarea, 

— Par'că ar fi nevoe, în realitate, de mai multe partide ? 

ar'că nu ar fi de-ajuns partidul național-liberal ? Nu noi am creiat 


i provinciile la partidul nostru. Am fi avut o con- 
tinuitate de guvernământ, posibilitate de muncă constructivă, şi 
am fi scăpat de experiențele oamenilor noui pe spinarea ţării. 

“ Unele dintre discuţiil deau până la Mărginean 
când venia prin Capital eteni localnici îl puneau la 


r vânt parlament, pentru 
Și unii dintre căpeteniile partidului, 
zise : 

— Combate-le pe toate afară de partidul nostru. Numai atunci 
te-ai incadra perfect în mentalitatea și ideologia partidului. 

Mărginean râse. 

— Aș face o bună figură, n'am ce spune! 

— Dar ascultă odată discursurile șefilor de partid, fie în par- 
lament, fie în întruniri publice: combat toate partidele străine, le 
fac de două parale, cu conducătorii lor cu tot, le neagă dreptul 
la existenţă, dar pe al lor îl ridică în slava cerului. 

— „N'am ambiția să ajung șef de partid”, râse deputatul. 

— Dar după cum pui tu problema ușor poți să nu mai fii nici 
membru al unui partid. Pentrucă nici unul nu poate fi bucuros să 
aibă un dușman intern așa de primejdios. 

— Dușman intern ? 

— E limpede ! Cum o să se mai întăţișeze omul înaintea ale- 
gătorilor în numele unui partid care e combătut de proprii săi 
membri, declarându-l nefolositor, ba chiar fără drept la existenţă. 

— Mi se pare că nu sunt înţăles. 

— Ba da, întru cât pledezi pentru o nouă structură de Stat. 

— Eu? 

— Toată lumea vorbește că susții structura de Stat totalitară. 

Mărginean zâmbi. 

— Nu am ambiţii de inovator. Nu mă gândesc la nici o formă 
totalitară. Nu sunt și nu voiu fi un om de Stat, nici chiar un om 
politic. Sunt, nici mai mult nici mai puţin, decât un simplu cetățean 
român care trăesc în primul deceniu al României mari. Am crezut 
mereu și mai cred și azi că după cum pentru realizarea unirii am 
mers toţi românii pe un singur drum, tot așa e nevoe să facem și 
acum pentru consolidarea ei. Pentru aceasta nu e nevoe de nici o 
schimbare de Constituţie, de nici un Stat totalitar, ci de unitatea 
idealului în suflete și o activitate concentrică, frățască. Dacă e 
vorba de un Stat totalitar, iată ce cred eu: că acest stat, ca ideal 
de viaţă, există la noi în idealul comun în aspiraţiile identice ale 
națiunii de după unire, dar că el, în manifestarea externă, e oprit 
de politiciani, de ambițiile lor, cari desbină poporul și nu-l lasă 
să înainteze frățește, cot la cot, pe un singur drum. Noi ne putem 
încadra toţi și putem sprijini toţi un singur partid, fără a fi nevoe 
de a schimba structura Statului. In Ardeal am fost un singur par 
lid, care reprezenta întreaga naţiune, fără constrângere, fără dic- 
tatură politică, fiindcă nici nu avem statul care ar putea face 
dictatura. Ordinea, supunerea, colaborarea, solidaritatea naţională 
izvora din conștiința fiecăruia, nu dintr'o impunere externă. Con- 
știința și disciplina naţională erau factorii determinanţi ai unirii 
factori interni, reali. Ce ne împiedecă să procedăm și azi tot așa ? 
Zic să procedăm, fiindcă în realitate și azi națiunea e unitară și 
ca ideal și ca aspirații politice ? Eu nu văd piedecă decât în ambi- 
țiile și interesele personale ale oamenilor. 

— Ceea ce crezi tu e o himeră. Intr'un stat constituțional, cu 
vot universal, e o imposibilitate. Ar ajunge fără obiect însăși for- 
mele constituționale. De o pildă, alegerile! Cum ar mai fi posi- 
bile alegerile parlamentare, judeţene, comunale; la ce ar mai fo- 
losi, cum ar mai putea fi utilizat votul universal, dacă națiunea 

s'ar concentra într'un singur partid ? Dacă-i un singur partid e logic 
că vor fi și un singur rând de candidaţi. Ei vor fi aleși din clipa 
candidării lor, nefiind contracandidaţi. Alegătorii pot zice cu votul 
lor cel mult: da ori nu, dar fără nici un efect. Pentrucă cei candi- 
daţi vor fi aleși cu orice număr de voturi. Dar în asemenea con- 
diții constituția cu drepturile cetățenești ale omului nu mai are 
nici un rost. A și încetat să mai existe din ceasul în care se con- 
centrează întreaga națiune într'un partid. E o utopie ce crezi tu, 
dragul meu. 

Mărginean începu să se înfierbânte în discuţie, 

— Dacă dreptul de vot și constituţionalismul peste tot e dat 
numai pentruca o națiune să aibă dreptul și putinţa a se diviza, 
eu renunţ bucuros la el. E o instituţie străină care nu se potrivește 
la noi. Noi am eșit din furtuna veacurilor din așa de mari pri- 
mejdii, și suntem înconjurați încă de altele tot așa, dacă nu și mai 
mari, în cât orice formă de stat care nu numai ne dă posibilitatea 
să ne divizăm și oarecum ne chiar obligă prin principiile sale, 
ne este hotărit dușmană și păgubitoare. Instinctul, conștiința de 
conservare naţională ne poruncește strângerea rândurilor, unirea 
şi solidaritatea. Aceasta este adevărata constituție spirituală, că- 
reia din fericire până acum i se supune poporul. Cu ea trebue să 
samene și constituţia statului român, ori, cel puţin să rămână de-o 
parte cu prescripțiile ei, și să lase poporul să meargă după in- 
stinctul său. De altfel norocul nostru a fost că o constituție îm- 
prumutată ca a noastră a fost mereu la marginea naţiunii. Dacă 
nu am fi îndemnâţi de-o pildă să votăm, cu tot votul vniversal, 
n'am merge la vot. Dar constituţia adevărată e aceea care trăește 
în conștiința de datorie și de drept a poporului. La tot cazul 
poporul lăsat liber să voteze, n'ar vota cu entusiasm nici partide, 
nici oameni, ci principii: dreptatea, legalitatea, moralitatea publică, 
egalitatea la jerifă și datorie, libertatea individuală în cadrele 
legii, buna administraţie. lată programul politic după constituţia 
spirituală a poporului. E un singur program, nu ? Sufere acest pro- 
gram mai multe partide ? E nevoe de un regim totalitar extern care 
să decreteze un singur partid? E nevoe de o nouă Constituţie, care 
să realizeze acest program? Nu! E nevoe numai de români cin- 
stiţi din primul deceniu, și poate încă din două-trei următoare ale 
României mari. O să caut un prilej la Cameră, poate la discuţia 
generală la buget, în care să desvolt mai pe larg această simplă 
și umilă evanghelie a românismului adunat, după atâtea furtuni de 
veacuri, în Statul său naţional, 

— Eu te-am ascultat, cum te ascult totdeauna, bucuros — zise 
prietenul —, dar nu te sfătuesc să faci ce mi-ai spus. O să-ţi câștigi 
— pe drumul acestor convingeri — numai dușmani și în partid 
şi în presă, care, cum știi, e în întregime democrată. N'are să te 
înțeleagă nimeni, cum și mie mi-e greu să te înțăleg. Toată lumea 
va susține că ești un adept al doctrinelor politice totalitare. Mai 
ușor e pentru orice om să creadă așa, decât idealul ce trăește în 
sufletul tău. Și lumea nu o poate schimba un om. 

— Nu am asemenea pretenţii. Eu mărturisesc o convingere, 
o credință, care nu se poate impune altora decât tot prin convin- 

gere și credinţă. E totuși singura platformă morală care m'a legi- 
timat, în conștiința mea, să alunec în viaţa publică. In clipa când 
mi-ar scăpa, eu m'aș retrage din nou acolo de unde am venit, la 
slujba mea de advocat, sau la moșioara mea. 

Incă înainte de-a ajunge să-și țină cuvântarea la buget — 
cum își propusese într'o zi când venise la parlament — venia de 
două-trei ori pe lună, îl chemă la o parte deputatul Grecescu. 

— lată de ce este vorba, zise el. Dela o vreme partidul nostru 
e atacat tot mai des și tot mai vehement în parlament. Pe semne 
lumea simte șubrezenia actualului guvern și să teme să nu venim 
atât de repede iarăși noi la putere. Intre astfel de împrejurări do- 
rința şefului ar fi ca toate forţele parlamentare ale partidului să 
fie cât mai mult prezente în adunare. 

— Şi, dezideratul acesta m'ar privi și pe mine ? 

— Și încă întrun mod deosebit. 

— Mă mir. Nu sunt cu nimic forță parlamentară a partidului. 

— E vorba de ceea ce cred alții, nu de modestia noastră. 

— In cazul acesta, domnule Grecescu eu voiu fi silit să re- 
nunț la mandat. După cum știți, eu am, din bunăvoința d-voastră 
o slujbă pe care trebue să mi-o împlinesc. Și trebue să spun că 
de-o vreme încoace e tot mai mult de lucru, ceea ce e un fapt 
îmbucurător, dovadă că afacerile băncii sporesc. Eu nu pot să-mi 
neglijez serviciul, și cred că nici dumneavoastră, nici partidul nu 
ar fi bucuros de așa conduită. 

— Da, ai dreptate. Ne-am gândit și noi la toate. Ne-am mai 
gândit că șederea la București zile în șir, e şi costisitoare, când 
ești cu casa, cu familia într'altă parte a ţării. De aceea ne-am gân- 
dit să te mutăm cu totul în capitală. 

Deputatul Mărginean păru înfricat. Grecescu zâmbi. 

— N'ai vrea să te faci Bucureștean ? In unele privinţe poate 
că nu e plăcut. Dar iată ce propunere am autorizația să-ţi fac. La 
centrala Băncii de aici se face liber un loc în contencios. Ți l-am 
oferi dumitale, se'nțelege tot cu contract, sau mai exact rămânând 
în vigoare angajamentul vechiu, cu mențiunea transferării la cen- 
trală, și, se'nțelege, cu un spor de salar. Așa, ai putea fi mereu 
prezent la ședințele parlamentului, și n'ai avea nici două cheltueli. 

Pe fața lui Mărginean, în vreme ce-l asculta, se puse un nor 
greu. Nu răspunse îndată. Nu părea că se frământă cu hotărîrea, 
ci cu greutatea de a putea vorbi. In sfârșit zise: 

— E cea mai grea dintre toate propunerile ce mi le-aţi făcut 
până acum, domnule Grecescu. 

— Imi place să cred însă că nu ţi-am făcut niciodată propu- 
neri în urma cărora să fi avut de suferit. 

— E adevărat, şi vă sunt foarte recunoscător. Insă aceasta 
de acum cred că mi-e imposibil să o primesc. Ar însemna să-mi 
rup viața în două, să mă las cu totul înghiţit de vâltoare. 

Lui Grecescu îi veni să râdă de naivitatea lui. Ori care altul 
în locul catârului acestuia de ardelean, i-ar fi venit să sălteze de 
bucurie. la o asemenea ofertă. Totuși văzând seriozitatea grea ce 
se întipări pe fața și în privirile lui Mărginean, abia schiță un 
zâmbet. 

— Recunosc și eu că ar fi un prag însemnat în viața dumi- 
tale. Dar nu văd pentru ce ţi-ai frânge viaţa în două, nici nu în- 
țăleg de ce fel de vâltoare vorbești. De, însfârșit, întrega viaţă 
poate fi o vâltoare. Vreau să-ți mai spun că sunt autorizat să-ţi 
comunic că salarul dumitale aici ar fi de treizeci și cinci de mii 
lunar, și locuință din patru camere și dependințe într'o clădire a 
funcţionarilor băncii, pentru care se plătește o chirie redusă de 
trei mii lei lunar. 

Văzu că Mărginean rămâne mereu îngândurat, și adause: 

— Nu am mandatul să duc azi răspunsul dumitale. Vei merge 
acasă, te vei sfătui cu doamna și veţi hotărî. Cred că mă poţi 
considera ca pe un prieten desinteresat. In această calitate îmi 
țin de o datorie de conștiință să-ți spun convingerea mea: e o 
ofertă strălucită, și o poţi primi. Ea poate să-ţi deschidă o carieră 
însemnată în viața publică”. 

Trei zile cât mai stătu în Capitală și drumul până acasă Ion 
Mărginean se frământă cu gândurile. Toate-i erau amare și grele. 
Pe toate le amăra instinctul care-i spunea să nu primească oferta. 
Zadarnic căuta să vadă laturea luminoasă a propunerii: traiul in 
Capitală, salar bun, posibilitatea de-a participa la ședințele parla- 
mentului; cu Universitatea și toate școlile superioare la îndemână, 
Stabilitatea într'o funcţiune care nu era de Stat, și nu atârna de 
fluctuațiile politice, marea prosperitate a Băncii la care era an- 
gajat, pensia sigură la bătrâneţe. Tot ce putea fi gând luminos, op- 
timist, era întunecat de încăpățânarea instinctului care-i arăta ac- 
ceptarea propunerii ca un fel de desrădăcinare din propria lui 
viaţă. 

Emilia fu deasemenea refractară oricărei mutări de aici. Ea nu 
mai înțălegea să se mute — dacă va veni vremea — decât în 
sat, la casa și la moșioara lor. Ce să facă la București? Ce erau 
Bucureștii? Ce știa din auzite. Ea nu fusese încă niciodată în Ca- 
pitală după unire. Văzuse însă Bucureștii înainte de unire la ex- 
voziția jubilară din 1906, când, elevă de școală, fu dusă de părinții 
săi. Constituise, dealtfel, un scandal public faptul că nici când 
fusese bărbatul ei prefect, nici de când era deputat, nu s'a dus nici 
odată în Capitală. Altele abea așteptau să aibă prilej, ba erau 
unele cari se țineau scaiu după soții parlamentari. 

Ce să facă ei, ce să facă ea la București ? Aici, se obicinuise. 
Nu era prea departe de casă și moșie. Iși putea vedea, de câte ori 
voia, părinţii. Se putea interesa de moșie. De când crescură copiii 
mărișori putea lipsi de acasă și câte-o săptămână, stând lângă pă- 
rinţii bătrâni, interesându-se de agricultură. Vacanţele de sărbători 
le petreceau cu toţii aici. Dar ce va fi dacă s'ar muta în Capitală? 
Pe de altă parte tot ce auzise despre moravurile din Capitală nu 
o putea însufleţi. Se gândea în ce mediu vor ajunge copiii lor, 
chiar acum când începe vârsta primejdioasă pentru ei. 

Ion Mărginean simţi un sprijin puternic în atitudinea Emiliei. 
El cumpănise toate beneficiile mutării în Capitală, și nu putea să 
nu le recunoască subt raport material. Dar gândul că prin mutarea 
aceasta era împins tot mai mult în politica militantă, nu-l putea 
suferi. Și Grecescu îi spuse fără înconjur că aceasta se aștepta 

dela el: să fie zilnic în parlament, să iea apărarea partidului, care 
era tot mai des și mai vehement atacat. Era limpede că lăsându-se 
să alunece pe panta asta, el va trebui să ajungă un exponent al 
partidului, să se identifice cu el, să apere un sistem pe care îl 
afla primejdios pentru consolidarea și viitorul ţării. Să se lase 
târît fără voia lui într'o vâltoare de care s'a ferit mereu. Să intre 
și mai adânc în horă şi să nu se mai poată desface din rândurile ei. 

Și el și Emilia rămaseră însă foarte surprinși când văzură 
bucuria, ba chiar entuziasmul copiilor când aflară și ei despre ce 
este vorba. 

Băiatul lonel era acum de cincisprezece ani, iar fetița, Ve- 
ronica de treisprezece; el în clasa a cincea de liceu, ea în clasa 
a treia. Ei primiră vestea cu mari izbucniri de bucurie. Băiatul 
fusese o dată în Capitală, la un concurs al tinerimii, și se întor- 
sese încântat de ceea ce văzu. Fetița nu văzuse încă Bucureștii. 

Părinţii nu puteau înţălege entuziasmul lor. Aici erau aproape 
de casă, aproape de bunici, aveau colegi cu cari se împrieteniseră. 
Ce-i atrăgea spre un loc necunoscut ? 

Tatăl le spuse, pentru a-i potoli, că nu era vorba decât de 
un proect pentru viitor. Nu se poate ști dacă se va împlini sau nu. 
Și amândoi părinţii începură a-i iscodi pentru ce doreau în Ca- 
pitală. 

Ionel îi spuse tatălui său fără înconjur: acolo nu-s decât ro- 
mâni, nu auzi decât vorbă românească, pe când aici, la tot pasul, 
se aude limbă străină. Apoi, ar scăpa de câţiva colegi răutăcioși 
cari, din când în când, mai fac și acum alusie la acuza împotriva 
fostului prefect, deși nevinovăția tatălui său a fost dovedită. Băia- 
tul îi spuse că uneori se bate cu ei din acest motiv, și ajunge să 
fie înfruntat de profesori. El a descoperit profesorilor motivul pen- 
tru care se ia la bătae cu unii colegi, aceștia au fost opriţi să 
mai vorbească de un lucru despre care toată lumea știe că a fost 
o minciună, dar colegi de-ai lui tot nu se astâmpără. Indată ce 
nu le face ceva pe voe, îi aruncă lui în față calomnia. 

Vasăzică ăsta era mai ales motivul bucuriei lui Ionel la gân- 
dul că se vor muta în București, își zise tatăl! Răutatea omenească 
poate trăi și în sufletul unui copil ! Dar, desigur, ei vor auzi acasă, 
pe părinţii lor, vorbind încă despre calomnia aceea. Hei! omul 
nu părăsește bucuros o poziţie de pe care poate ataca pe deaproa- 
pele său, își zise fostul prefect. 

Fetiţa, care rămase cu numele diminutiv din copilărie, Nica 
în loc de Veronica, întrebată-de Emilia pentru ce ar dori să se 
mute la București, nu putu da nici un răspuns. In ochii ei se putea 
citi însă un fel de spaimă. Insfârșit Emilia tot putu afla adevărul. 

Nica nu sa plâns nici odată acasă în legătură cu greutăţile 
ce le întâmpina în liceu. Aducea însă, la trimestre, mereu note 
mici la istorie şi geografie, încolo certificatele ei erau pline numai 
cu note mari. Emilia o-asculta la lecţiile din cele două materii, 
şi vedea că copila le știe bine. Uneori și tatăl său cerca să se con 
vingă dacă ştie sau ba. Nica pregătea cele două materii tot așa de 
bine ca și pe celelalte. Ea însă nu răspundea când părinţii o în- 
trebau cum se explică notele rele, decât ridicând din umeri, în 
vreme ce-și strângea buzele. 

Acum, în sfârșit, aflară adevărul. Profesoara de istorie și 
geografie, o fată bătrână, de vre-o patruzeci de ani, nu o putea 
suferi pe Nica. Intâi o baijocorea, pe ea și pe altele, pentru pro- 
nunția ardelenească a unor cuvinte. Apoi o ironiza când nu era 
gata imediat cu răspunsul, chiar dacă răspunsul ar fi fost greșit, 
ea îl aștepta să cadă îndată după întrebare, cum răspundeau cole- 
gele ai căror părinţi erau din vechiul Regat. Astea toate încă din 
clasa întâia și a doua. lar începând din clasa a treia, profesoara 
o punea adeseori să-și dea cu batista pe obraz și pe buze să se 
convingă dacă n'a dat cumva cu ruj! Uneori era în întârziere și 
venea repede la școală; iarna o pișca frigul de obraz, și copila 
intra în clasă cu faţa înflorită. 

Părinţii se cruciră când auziră, și nu le venea să creadă. Dar 
Nica îi asigură că mai erau vr'o patru eleve cu cari profesoara 
se purta în același chip, intimidându-le în așa fel că nu-și mai pu- 
teau spune lecţia. 

Mărginean se duse încă în ziua în care Nica făcu mamei 
sale destăinuirea, la Directoara Liceului, să se plângă. 

Spre marea lui surprindere, directoara zise: 

— Dumneata ești al cincilea părinte care se plânge. Văd că 
așa nu mai poate continua. 

— Dar e adevărat ? Poate fi așa ceva adevărat ? 

— Din nenorocire, da. Mă mir că dumneata nu te-ai plâns 
de mai demult! 

— Dar fetița nu ne-a spus nimic. 

— Sărăcuţa de ea, a răbdat. Dumneata nu cunoști pe domni- 
șoara Predescu ? 

— Nu o cunosc. 

— Nici din vedere ? 

— Nici. 

— E o ființă nenorocită pentru urâţenia cu care a înzestrat-o 
natura. Nu poate suferi pe fetiţele mai drăguţe. De când încep să 
se salte, mai ales din clasa a cincia începând, torturează pe toate 
elevele mai frumușele și e grozav de nedreaptă cu ele în darea 
notelor. De aceea de câţiva ani nici nu o mai lăsăm să propună în 
Liceul superior. 

— „Dar o femee ca aceasta trebue scoasă din învăţământ”, 
zise revoltat fostul prefect. 

— A fost de nenumărate ori dojenită în consiliul protesoral, 
i sa făcut raport la Minister, și de Direcţiune, şi de inspectoare. 
Dar zadarnic. Are mari legături în familie; Ministerul nu cutează 
să se atingă de ea. Cel mult la patru-cinci ani, o transferează dela 
o școală la alta. 

— E posibil ? 

— Domnule depuiat, în țara noastră multe lucruri sunt po- 
sibile. 

— Dar bine, o profesoară ca asta e bună de legat, nu de tri- 
mis în sala de cursuri. E o bolnavă, o detracată. 

Directoara ridică din umeri. 

Ion Mărginean interveni la Minister o jumătate de an să fie 
transferată din localitate profesoara Predescu, dar în zadar. Minis- 

trul chema pe directorii și inspectorii din minister, aceia făgăduiau 
să facă ceva, dar nu cutezară să facă nimic. 

In vremea asta Grecescu îi mai aminti în două rânduri despre 
oferta ce-i făcuse. 

Cei doi soți se sfătuiră din nou. Cu trecerea vremii gândul 
mutării nu le mai păru așa de imposibil, mai ales după ce înţăle- 
seră bucuria ce le-ar face copiilor. Se temeau mai ales de starea 
sufletească a fetiţei. Simţeau că-și urăște și disprețuește profesoara 
“care nu înceta să o ironizeze și să o batjocorească. 

Intr'o zi nu trecu o jumătate de ceas de când Nica porni 
la școală, și se întoarse plângând acasă. Mamă-sa abea putu afla 
ce s'a întâmplat. Domnișoara Predescu, cât ce intră în clasă, se 
apropie de fetiță, o ciupi de obraz și-i zise, în auzul clasei întregi: 

— De vreme ai început să ai curtezani ! Cine a fost băiatul 
care te-a însoţit până în colț ? 

N'o însoţise nimeni, cum nu o însoția nimeni niciodată. Fe- 
tița s'a mâniat și i-a spus că e minciună. Atunci profesoara a păl- 
muit-o și a scos-o din clasă. 

— Dar bine, asta nu-i educatoare ci o scorpie! strigă revol- 
tată Emilia. 

— „Da, e un monstru pus în educaţie”, răspunse bărbatul. 
Voiu mai face ultima încercare. 

Cu primul tren plecă în Capitală și povesti Ministrului cazul, 
declarându-i că dacă nici acum nu scapă Liceul de ea, o să facă o 
interpelare în parlament. 

1 se făgădui. Dar fără nici o urmare. Făcu și interpelarea, și 
se promise o anchetă. Dar nu se făcu nici ancheta. 

Dela întâmplarea aceea fetița nu mai mergea la școală. Ce 
era de făcut ? La interpelare fusese prezent și președintele parti- 
dului. Fu o cuvântare cu mare răsunet asupra educaţiei care se dă 
tineretului. Ministrul Instrucțiunii cu toate forurile lui, fu copleșit 
cu grele acuze. Fusese o interpelare opoziționistă de primul rang. 

După terminarea ei președintele ţinu să-i pomenească și el 
despre oferta ce i s'a făcut. Era timpul suprem să se hotărască. 

Cei doi soţi se consultară și cu părinţii. Doctorul, tatăl Emi- 
liei, slăbise în puteri, dar doamna Creţu, soția lui, era încă în 
putere. 

— Nu ar fi nici o greutate dacă v'aţi muta numai pentru 
“câţiva ani. Până mai pot eu alerga: alerg bucuros, zise soacra de- 
putatului. „Dar când voiu obosi, trebue să veniţi acasă. Ar fi pă- 
cat să nu îngrijiţi de moșie, să o daţi pe mâni străine. E o comoară 
care nu trebue părăsită. 

— „lată ce însemnează să ai un bătrân la casă” zise înse- 
ninat Mărginean. Soluţia asta nouă nu ne-a trecut prin cap. Voiu 
răspunde la insistențele ce mi se fac, că primesc să fiu transferat 
provizoriu la contenciosul central, cu obligamentul din partea 
Băncii să-mi pună riumai un suplinitor la sucursală. In definitiv nici 
ei nu au nevoe de mine decât până ţine regimul actual. Sunt puţini 
parlamentari liberali acum. lată soluţia, ce zici Emilia ? 

— Pentru copii cred că ar fi o soluţie, să scape de coșmarul 
de aici. In câţiva ani termină și ei liceul. Cât pentru mine mi-e 
groază de un nou mutat. 

Președintele organizației judeţene a partidului era în oraș 
când se întoarseră ei. Veni să facă, dimpreună cu Mărginean a 
treia tură prin judeţ, dela alegeri. Erau singurii, de altfel, cari ți- 
neau contact cu alegătorii. 

La sfârșitul turneului Mărginean îi spuse pe lângă ce con- 
diții ar primi să se mute în Capitală. 

Omul îl privi mirat, cu un zâmbet abia perceptibil de ironie, 
și zise: 

— Din partea mea accept condiţiunile. Peste două zile vei 
avea avizul telegrafic, dacă acceptă și șeful, căci acum întreaga 
chestiune e în mâna lui. Consiliul Băncii a stăruit să se completeze 
postul, căci e nevoe de puteri de muncă. Spunând adevărul mie 
mi-ar conveni soluția asta. E nevoe să cultivăm judeţul, și e bine 
să fie unul dintre noi cu locuinţa aici. Cred că șeful va înțălege 
interesul partidului. Acum e mai mare nevoe de dumneata în par- 
lament decât aici. Dar cred că nu peste mult vom fi din nou la 
putere”. 

După un răstimp de meditare adause : 

— Mă gândesc încă dacă ar fi să rămâi câţiva ani în Capi- 
tală, vei mai avea dorința să te întorci aici ? 

— Dar e firesc | 

— Poate că ar trebui să fie firesc. Dar nu cunosc încă nici 
un caz când un intelectual din provinciile unite s'a așezat cu familia 
în Capitală, având o slujbă bună și sigură, să fi dorit să se mai 
întoarcă în provincie. Așa e viaţa! In București advocaţii noștri 
pot lua și procese particulare, Dumneata ţi-ai făcut și până acum 
un nume în parlament, și ai putea să ai foarte mult de lucru, și 
un foarte mare câștig. 

Peste două zile avu răspunsul telegrafic că se acceptă condi- 
țiile de mutare. 

Ion Mărginean convenise cu Grecescu să numească supli- 
nitor tot pe advocatul Bodea, la sucursală. Omul lucrase bine și 
corect cât l-a suplinit până a fost el prefect. lar acum era tot așa 
de liber, și aproape șomer, ca și în rândul trecut, 

Deși fusese al doilea pe lista guvernamentală, căzu. Iar cu 
prilejul alcătuirii listei pentru consiliul municipal se iscară atâtea 
certe și atâta ţigănie, încât Bodea, scârbit până'n adâncul sufle- 
tului, renunțase să mai candideze. 

Pentru el propunerea lui Mărginean, veni ca o salvare. Nu-i 
păsa dacă ar fi să-l suplinească numai un an. li era foarte recu- 
noscător pentrucă s'a gândit din nou la el. 

In două săptămâni se mutară. Locuința din clădirea funcţio- 
narilor Băncii era spațioasă şi sănătoasă, la primul etaj, cu faţa 
spre miază-zi. Era într'un cartier liniștit, cu grădini, cu plantaţii, 
cu o linie de tramvai și autobuz. 

Copiii triumfau. In curând fură înscrişi la licee din apropiere, 
şi începură să meargă la școală. Deputatul intră adânc în munca 
de birou și, tot mai dus, mai iritat, în viața parlamentară. Numai 
Emilia rămase îngândurată. 


(Urmează) 


I. Agârbiceanu 


























Biruiţi de cântec şi dogoare, 

De risipa râvnei biruiţi, 

Anii, anii noştri desfrunziți 

Prind în ceţuri fruntea să-şi pogoare. 


Mângâiemu-i în uitate pagini, 
Miezul nopţii ne salută mut, — 
Inimilor drumul li-i băut, 
Inimile's şoaptă de paragini. 


Singuri, tot mai singuri şi pe tâmple 
Cu peceţi de fum, cu toamnă'n glas, 
Nimeni nu ne cere unde-am mas, 
Vadul clipei nimeni nu-l mai împle. 


Şoimii, șoimii umărul ne lasă, 
Vânt subţire-i duce, duce-i lin 
Şi ne uscă zâmbetul puţin: 

Rază'n seară, palidă, rămasă. 


Ţinem palma streaşină plecată, 
Măsurând cu ochii, măsurând; 
Calea, calea dorului flămând 

Singură ne zvârle şi ne cată.... 


Teodor Al. Munteanu 


PAR Z-I:U As D.A NE 


Târziu, târziu, în al mărilor somn, 

Mă cufund ades, mă înnec, mă topesc, 

Cine-mi îngână acel cântec dumnezeesc, 
De-l aud ? Sunt luceafăr ? Sunt Domn ? 





Nic. Untărescu 


Adâncul, adâncul amar, ascultaţi-l cum cântă ! 
Victorie clară ! Lăncile fragile ale lunii 
In cerescul lichid, iubitor, se împlântă. 
Noaptea-și adună, în cârduri albastre, păunii. 





Liliputane parașute, vibrătoarele meduze. 
La Nord, mai limpezi dimineți, ni se topesc pe buze 
Pe inimi hibernale — și pe frunți — 


N Tăcere binecuvântată-ora subacvaticelor nunți ! 
)) 


Horia Niţulescu 


| SCRISOAREA SOLDATULUI 


Tot în odaia tristă ai rămas 
Cu lampa frunţii albe luminând, 
i Aveai un zâmbet moale pe obraz 
A Și ochii mari înlăcrămaţi de-un! gând. 


LA Tot în odaia mică te-am lăsat 

hi ) Să-ţi strălucească tâmplele bălane, 
i Când dorul tău de cel îndepărtat 
Ai să-l aprinzi lumină la icoane. 


Tot în odaia noastră ca 'n trecut 
| Iubirea ta, pe paturi, pe covoare, 
| ! Pe lucruri, peste tot s'a așternut, 
i Ningând mirezme, colbăind cu floare, 


Ci dare-ar bunul Dumnezeu să dea 
Să treacă visul rău ca o nălucă, 
Soldatul tău, în palme, să-ți aducă 
O inimă curată ca o nea. 
G. Ursu 


C R I V Ă T U L 


Spre cerul căzut, 

aschii de ghiaţă, din făurişte-ți sui 

iscusit faur ; 

iar peste morţii din Țara-nimănui 

pie A — cruciați din veacul două-zeci — 
fără cântec, fără aur, 

| baţi din zăpezile arginţilor reci, 

: platoșe, spade și scuturi — salbă. 

Impărat peste Țara-albă 
cânţi din fluiere de ghiaţă, 
jocul dintre moarte și viaţă... 


Zeu plăsmuit din spaimă și fugă, 
unde-ți sunt templele pentru rugă ? 


M A R Ş 


Miezul zilei atârnă vânătul norilor ; 
vântul a murit între aripile morilor 
Cerul cade, pulbere de apă, 

ca să stingă vâlvătăile din noi... 


Cisma s'afundă 'n noroi, 

până 'n carâmb, 

Șerpi de oameni se târâie pe dâmb, 

pușca doarme, caldă, sub foaia de cort, 

un șuvoi de clisă saltă, peste camaradul mort. 


Mărșăluim, mărșăluim ! 
Doamne, către care lumină suim ? 


CAI NE E OUL Gal LO CUL VW 


Cântecul ghiocului e trist... 

Te vei restigni ca un Christ 

în câmp, peste-un lăicer de maci. 
Ţi-ai jucat copilăria în straie de Daci. 


Crucea ta nu va avea nici un cui... 
Grăbit. ai să uiţi să mai spui: 
Eli. Eli, Lama Sabactani ? 


Când suor topi zăpezile și anii, 
vei întinde mâini de buruieni a 
către Soare, către Lună, către Cer, 


Trupul, ţi-l va despica în, brazde, plugul; 
iar mâine, 
copiii vor mânca din tine, pâine. 


Nic. Untărescu 











DESCOPERIREA UNEI LUCRĂRI INEDITE A LUI IANCU 
ALECSANDRI 


MONIESQUIEU: CONSIDERĂRI ASUPRA CAUZELOR MĂRIREI 
ŞI DECĂDEREI ROMANILOR 


La 25 Mai 1884 Vasile Alecsandri scrie din Mircești lui Iacob 
C. Negruzzi, redactorul Convorbirilor Literare, între altele urmă- 
toarele : 

s]ți mulțumesc pentru scrisoarea d-tale și pentru propunerea 
de a publica în Convorbiri manuscriptele ce s'ar afla între hârtiile 
Iancului. Precât știu, în ultimele zile a vieţii lui, pentru ca să alunge 
gândurile negre!, el s'a ocupat cu traducerea operei lui Montes- 
quieu Grandeur et decadence des Romains”'?,.. 

La 9 Martie 1885 a doua informaţie tot dintr'o scrisoare a 
poetului către I. C. Negruzzi : 

„n V'am adus la București traducerea scrierii lui Montesquieu: 
Grandeur et dâcadence des Romains ? ; însă negăsindu-vă aici, sânt 
obligat a lua manuscrisul cu mine la Paris” 4... 

Și, în fine a treia și ultima ştire, din scrisoarea poetului, dela 
Paris, 2 Iunie 1885: 

“Iubite Negruzzi, Ţi-am trimis prin d-l D. Rosetti manuscri- 
sul fratelui meu: Despre mărirea și decăderea Romanilor (trad. din 
Montesquieu). — Fiind însă că țin foarte mult la acest manuscris, 
având de gând a-l lega și a-l păstra, te rog să mi-l conservi în bună 
stare și să mi-l înapoiezi, îndată ce nu-i mai avea nevoe de el',,.5 

De aici înainte se așterne tăcere și praful uitării acopere ma- 
nuscriptul lui Iancu Alecsandri. Nefiind publicat în C. L. şi nici 
aiurea ca volum separat, bibliografiile cunoscute nu-i pot înregistra 
existența. Deși Vasile Alecsandri ține atât de mult la manuscrisul 
Iratelui său, încât are de gând să-l lege, după ce se va tipări în 
revistă, se părea totuși că această lucrare, singura mai cuprinză- 
toare, a lui Iancu Alecsandri, s'a pierdut, deoarece, la timpul său, 
prin anii 1931, a fost căutată de subsemnatul în arhiva lui Iacob 
C. Negruzzi, fără nici un rezultaț, Nici bunul gospodar al Conv. 


1 Bolnav de cancer în gât.-L.E.T. — 2 11. Chendi — E. Carcalechi, V. 
ALECSANDRI: SCRISORI (D, pg. 142. — 3 Titlul complet: M., CONSIDERA- 
TIONS SUR LES CAUSES DE LA GRANDEUR DES ROMAINS ET DE LEUR 
DECADENCE (Amsterdam 1734).-1L.E.T. —4 Chendi—Carcalechi, op. cit, pg. 149. 
5 Op. cit. pg. 149. 

Lit, timp de aproape trei decenii nu-și mai reamintea ce soartă a 
avut traducerea lui Iancu Alecsandri. ș 

Când la 1895 1. C. Negruzzi se retrage dela conducerea re- 
vistei și încredințează mandatul comitetului compus din Teohari 
Antonescu, N. Basilescu, I. Al. Brătescu-Voinești, D. Evolceanu, M. 
Dragomirescu ș. a., predă lui M. Dragomirescu o mare parte din 
manuscrise, cari își așteptau rândul să fie cuprinse în reviste (Lais, 
Iancu Alecsandri, Matei Millo ş. a). 

Câţiva ani înainte de a se duce dintre noi și Mihail Drago- 
mirescu, ne-a lăsat pentru colecţia de Studii și Documente Literare 
arhiva (scrisori, m-se) din timpul cât a robotit la Convorbiri Literare 
și apoi la propria sa revistă Convorbiri Critice. 

Dintre aceste hârtii abia acum iese la iveală și manuscrisul 
lui Iancu Alecsandri, traducerea din Montesquieu. 

Atât Iacob C. Negruzzi cât și urmașii săi nu s'au putut hotări 
să-l reproducă în revistă, deoarece cuprinde 235 pagini și ar fi 
cerut tipărirea în mai multe numere consecutive, ceea ce pentru 
oricare publicaţie periodică este destul de neplăcut. 

Deși lucrarea n'are foaie de titlu, nu ne-a fost greu să sta- 
bilim paternitatea, întâiu pentru că scrisul lui Iancu Alecsandri 
este caracteristic apoi: însuși poetul însoțește manuscrisul de o 
foaie. cu următorul cuprins : 

„Rog. pe amicul meu Negruzzi să-mi păstreze manuscrisul — 
curat. 

V. Alecsandri, 

„„Considerări / asupra causelor / Mărirei și decăderei Roma- 
nilor / de Montesquieu”. 

Afară de actualizarea ortografiei, textul traducerii n'are nevoe 
de vre-o intervenţie ; limba românească este curată, curgătoare, 
în spirit științific, 

Cu toată rătăcirea și uitarea timp de aproape șase decenii, 
manuscriptul s'a păstrat fără nici o atingere a vre-unei pagini. 

Sentimentul de pietate ne-a îndemnat să îndeplinim și cealaltă 
dorinţă a lui Vasile Alecsandri și am legat manuscrisul fratelui său. 

Predându-l Academiei Române spre păstrare, care devine de 
aci înainte proprietara lucrării lui Iancu Alecsandri, ne-am rezervat 
doar dreptul de a îndeplini și dorința de căpetenie nu numai a lui 
lancu, ci și a poetului, anume de a tipări lucrarea, în volumul al 
XVII-lea din Studii și Documente Literare, împreună cu alte docu- 
mente din ciclul Alecsandri. 

Fie binecuvântată, și cu acest prilej, memoria înaintașilor 1. C, 
Negruzzi şi M. Dragomirescu pentru grija de a păstra munca spiri- 
tuală a lui Iancu Alecsandri. Peste frumosul portret pe care pana 
măiastră a lui Perpessicius o face lui Ion Alecsandri 6 informaţia 
noastră de faţă va proiecta și ea o rază de lumină, 


1. E. Torouţiu 


6 In Revista Fundațiilor Regale 1943, pg. 391—409. 





mt ret 





O NICA LI-TER AR A 


C. RĂDULESCU-MOTRU: ETNICUL ROMÂNESC, - București, Casa Şcoale- 
lor, 1942, 

Cu lucrarea de faţă, d-l prof. C. R. Motru încearcă, sub perspectivele 
concepției filosofice proprii, o explicare a spiritului nou al vremii. care în- 
sumează, atât latura esenţială a cugetării. cât mai cu seamă liniile de amplă 
anvergură ale faptei, aie evenimentelor. Ca și colegul său, prof. P. P. Negu- 
lescu, în «Destinul omenirii» — lucrare apărută acum câţiva ani, — se pare 
că d-sa simte aceiaș ineluctabilă necesitate de a-și contura o poziţie proprie — 
cu alte puncte de temeiu. bineînțeles, — față de excepționala agitaţie, care 
animă existența și manifestările oamenilor și popoarelor în ultimul timp. 

Prin etnic înțelege d-l prof. Motru «sufletul naţiunii» 1; etnic vine dela 
grecescul ethnos, care are înțelesul de naţional și a căpătat, în vorbirea cu- 
rentă, semnificația de ceva strâns legat de origina rasială și condiţiile geo- 
grafice ale unui popor, în timp ce termenul național gravitează către un sens 
juridic și spiritual. 

In fond însă. etnicul este acelaș lucru ca și personalitatea pentru. indi-- 
vid, este alcătuit adică din caracteristicile sufletești ale poporului. Deaceia, 
cercetarea lui cade în sarcina unei științe speciale a sufletului: etnopsihologia, 
iar problema sa centrală este, ca și în psihologia generală, tot cea a con- 
ştiinţei, prin formele pe cari și le însușește, în raport de timp, spaţiu și alte 
comdonate. Etnopsihologia — ca atare — este știința unui suflet, este știința 
vieţii sufleteşti a un. naţiuni existente. Ea se aseamănă cu antropologia, 
care studiază aaracteristicile fizice ale organismului. dar se deosebește de ea 
ocupându-se de trăsăturile spirituale; se aseamănă și cu sociologia, de care 
de asemeni se desparte prin aceea că, în timp ce aceasta caută să prindă 
funcțiunile sufletești ale unui popor în condiţii de ordine universală 2, adică 
identice la toate naţiunile depe fața pământului, etnopsihologia încearcă să 
le înţeleagă ca un produs diferențiat al unei conștiințe de comunitate. Trei sunt 
formele, sau mai bine zis, stadiile acestei «conștiințe de comunitate», comu- 
nitate pe care am intitula-o mai propriu nnitate 

Primul stadiu al acestei conștiințe etnice este cel al comunităţii de ori- 
gine. Este conștiința înrudirii de sânge şi se adecvează complet  colectivită- 
ților reduse, cum ar fi satul, unde chezășia unei asemenea unități de sânge 
este mai verosimilă, Este forma -cea mai fixă, cea mai stringentă, de con- 
știință etnică, 

Ai doilea stadiu este cel al comunităţii de limbă. Graiul comun alcă- 


g. 113, 




















C. Rădulescu-Motru: Etnicul românesc 155 


tueşte o conștiință de unitate, care devine manifestă și hotăritoare prin toate 
produsele Culturii naţionale. Este o formă, care însumează colectivităţi mai N 
întinse deobicei — națiuni. popoare, state — și se găsește mai supusă influ- 

ențeior sau transformărilor înoitoare din afară. / 

A treia formă a conștiinței etnice este cea a comunităţii de destin. Ea 
înfăţişează un stadiu mai înaintat, determinat de aporturile lămuritoare ale VĂI 
eveluției spirituale. Unitatea de conştiinţă o dau interesele comune, cântă- 
tărite în nuda și larga lor valoare; indivizii se simt legați astfel. nu numai ji 
priu origine și limbă, cari le sunt comune, dar mai cu seamă prin atitudinea | 
unitară în fața primejdiilor sau altor interese identice. Este forma cea mai 
trează a conștinţei și poate îngloba "colectivități chiar mai largi decât cele na- 
ționale. în luptele mari, duse laolaltă. Prezintă în ce privește adaptarea indi- 
vizilor, o mai redusă stringenţă; supunerea provine în urma convingerilor cât 
mai luminate, nu numai prin cleștele tradiţiei. : 

Toate cele trei formie de conștiință a comunităţii, angrenate prin evo- 
luţie, într'un echilibru organic sau armonic, dau etnicul unui popor, dau specificul d 
săn naţional, motor al unei existențe aparte și al creaţiei culturale. Caracterul JI 
de slringență și permanenţă al comunităţii biologice, al înrudirii de sânge, con- 
servat de obiceiu în rezervoarele vieţii sătești, temperează și corectează avân- 
turile înoirilor prea exagerate, care ar duce la o înstrăinare a substanţei 
specifice. 

Sunt și tendințe puternice. în ce privește teoriile etnice ale cugetătorilor ] 
români prezenţi, cari își reazimă concepțiile pe temeiul unor permanenţe de | 
ordin metafizic, dar asemenea tendințe d-l prof. C. Rădulescu-Motru le respinge, i 
singura explicare îndreptăţită fiind numai cea științifică, psihologică. 

Destinul, în concepţia autorului, nu are o determinare metafizică sau 
exterioară sufletului; destinul unui individ trebue desprins, în chip hotăritor, 
pozitiv, din sfera însușirilor sale sufletești specifice; acelaș lucru, în ce privește 
destinul unui popor sau al unei naţii: din caracteristicile sufletului său, cari 
alcătuesc etnicul. Ceeace ne-ar părea nelămurit sau neprevizibil în acest domeniu 
are numai o durată provizorie, nu permanentă; stadiile următoare, evoluate, ale 
științei sunt menite să aducă treptată lumină, 

Se desprinde astfel din concepția d-lui prof, C. Rădulescu-Motru o vădită 
orientare deterministă. N 

Etnicul românesc se găsește sub determinarea celor trei forme ale con- N 
ştiinţe, de comunitate. j 

Avem un etnic sătesc, cu o geneză foarte îndepărtată în timp. sprijinită 
pe contopirea seminţiilor existente în trecut în fruntariile vechei Dacii și păzită 
riguros de trainice precepte tradiţionaliste, 








Cu peste un secol în urmă, odată cu ideia latinităţii noastre, limba, cul- P 
tura națională propriu zisă, a început să-și desprindă tot mai pronunțat tiparele 73) 
unei noi forme de conștiință unitară. 

Azi, datorită mai cu seamă amplelor prefaceri politică întreprinse și dârzei j 


lupte în care ne aflăm, ne împlântăm din ce în ce mai adânc într'o însorită i 
zonă de destin, 
Lămurirea problemei etnice are, după d-l prof. Motru, o importanță mul- 
tiplă. Are, în primul rând, însemnătate prin faptul că alcătuește un netăgăduit 
temeiu pentru eforturile educaţiei naţionale. Ceeace constitue o virtute în sfera 
însuşirilor noastre etnice trebue îngrijit, păstrat și desăvârșit; ceeace înfățișează 
o scădere sau piedică “trebue înlăturat, înlocuit. Etnopsihologia îl apropie 
astfel, în preocupările sale, pe autor de etnopedagogia d-lui S, Mehedinţi, 
) şi de preocupările altor colegi ai săi, tot atât de mari, cum ar fi de ex. prof. D. 
Gusti. —- Dar marea contribuţie a etnopsihologiei constă în special în luminarea 
problemei destinului care nu ne mai atrage printr'o gravitație oarbă, universală, / 
ci crește el însuş ca o desfășurare a unor linii interioare sufletului naţional, 
linii al căror sens zace sub potenţele noastre înrâuritoare, 
Interesantă și deplin întemeiată în trăsăturile sale largi, concepţia profe- 
sorului Motru dă totuş uneori impresia unei prea pripite soluţii la o problemă 
de largă și, totdeodată adâncă amploare. Problemele desbătute și precizate 

altă dată de d-sa, cu netăgăduit temeiu şi aport original, — cum ar fi de pildă 
cea a vocației sau a omului de vocaţie, — în lucrarea de față, deși poate pe 
drept însumate, nu-și găsesc însă pretutindeni aderențele organice. 

De altă parte, chiar privirea aruncată de autor asupra caracteristicilor 
propriu zise ale vieții săteşti. ale sufietuiui ţăranului român — temelie a etni- 
culu' nostru — este lapidară și are mai curând caracterul unei exemplificări 
lăturalnice. Deși etnopsihologia a fost conturată de d-sa prin delimitarea față de 
antropologie și sociologie și mai cu seamă față de etnografie, etnografia, fol- 
klorul cât şi sociologia ar fi putut servi aci material și îndeobște observaţii mai 
bogate și mai caracteristice totodată. 

Lucrări din domeniite de mai sus, deși unilaterale sau lipsite de o ţinută 
mai sistematică, sunt deseori din plin concludente în privinta etnicului nostru, 
Multe din contribuţiile lor trebuiau ţinute în seamă, chiar în cazul temeiurilor 
lor exagerate. 

In ce privește conștiința comunităţii de limbă, a culturii naționale — câm- 
pul cel mai larg deschis orizontului nostru din toate punctele de vedere — 
investigația autorului este foarte restrânsă, aproape inexistentă; acolo nici o 
linie, nici o direcție nu ne-a fost desprinsă. 

I ce privește cea de a treia problemă a conștiinței ietnice, cea a desti- 
nului, la care d-l prof. Motru pare a se opri cu mai mult interes, este suscep- 
tibilă, prin concluziile stabilite de d-sa, și de mai multă discuţie, 

Totuș, nu putem încheia, fără să subliniem importanţa lucrării die faţă, prin 
considerarea accentuată a etnicului, a specificului naţional, ca un fapt sufletesc, 
de conștiință, lucru plin de intenies pentru soluționarea multor probleme adia- 


cente acestei teme. 
Alexandru Ionescu 


ICH BEFEHLE! KAMPF UND TRAGUDIE DES BARONS UNGERN- 
STERNBERG de BERNDT KRAUTHOFF. (Leipzig, 'Tauchnitz Edition). — 
Este evocarea uneia dintre cele mai interesante şi bizare figuri din epoca vâl- 
torilor stârnite de revoluţia rusească: baronul Ungern-Sternberg, ofițer în 
armata ţaristă, din țările baltice, cu origina pierdută în veacuri. printre cava- 
lerii cruciați teutoni. 

Autorul, un judicios cunoscător al acelor întâmplări dramatice, instruit 
din izvoare a multor martori autentici, identificat după însemnate lecturi cu 
evenimente, oameni, popoare, tradiţii, impresionat și, după cum singur măr- 
turiseşte, subjugat de soarta acelui aprig şi trist erou, crează o lucrare de 
frumoasă valoare documentară și literară. 

In momentul când armata lui Kolceag fusese înfrântă iar el ucis, când 
nici rezistența lui Wranghel nu mai stăruia ca un tragic semn de întrebare, 
iar conducerea armatelor roșii era în mânile sigure ale lui Bliicher, baronul 
Ungern-Sternberg reușește să-și alcătuiască o armată constituită în cea mai 
mare parte din cazaci, mongoli, având sprijinul și prietenia Japoniei. 

Ca pe toţi marii luptători, îl caracterizează îndeosebi puterea de domi- 
nație absolută și tiranică, izvorită din însăși mistuitoarea dorinţă de a birui 
și din ascetica renunțare la toate ademenirile vieţii. Neîngăduitor cu nevi- 
novate slăbiciuni omenești, aspru și chiar brutal, are totuși o stranie putere 
de fascinaţie care-i supune voința celor ce-l urmează, 

Figura lui se desenează impresionantă din măiastra istorisire a auto- 
rului, abilul cercetător al sufletului mare şi rob în acelaș timp, rob al impe- 
rativului atavic, în dorul mistuitor de a ridica năprasnică apărare religiei şi 
culturii, el însuși stăpân pe o vastă cultură și mistic adept al budhismului, 

Farmecul acestei cărți consistă fără îndoială și în amestecul pitoresc al 
vieţii realiste și aspre de luptători cu acea lume bizară a orientului. plină 
de mistere și enigmatice figuri de lama, preoţi semizei și chipuri stranii de 
prezicători, cioturi de oameni uitaţi de moarte ca ?n basme. In mijlocul acestei 
lumi ciudate, Ungern-Sternberg ajunge stăpân atotputernic, considerat fiind 
de popor drept zeu al războiului. 

șI După un cantonament mai îndelungat, asigurat de devotamentul “Mon- 
sgolilor, pornește la atac direct trecând frontiera sovietică, Ciocnirile nu în- 
târzie a se ivi cu biruinţa mereu de partea baronului, care, ca forță numerică 

deşi atât de inferior, prin ingenioasa lui strategie, câștiză teren. Totuși luptele 
însufleţite doar de prezenţa și voinţa arzătoare a conducătorului, sunt din ce 
în ce mai evident strădanie inutilă și fără perspective de izbândă finală, căci 
adversarul crește mereu în raport exact opus descreșterii celorlalți. 

Și acum, în aceste condiţii când asprimea necruțătoare va fi lipsită de 
sprijinul moral al succesului, de elanul biruinţilor înfăptuite, se pregătește 
căderea eroului: trădarea de către ofiţerii lui, chiar cei mai apropiaţi; suflete 
obosite, incapabile de aici înainte de idealism, extenuați fizicește. 

Astfel măreţul, supraomenescul Ungern-Sternberg, rămâne singur în 
stepă rusească, unde-l surprinde santinela roșie căreia i se predă simplu și 
fără şovăire. 

Momentul ultimei încordări: în arest, vizitat de mareșalul Bliicher, care-i 
propune să-și cruțe viața oferindu-se serviciilor noii Rusii, perindându-i în 
închipuire onoruri, situații, Ungern-Sternberg, covârşit de revoltă, refuză brutal. 

Și încă o peripeţie: sovietele, pentru interese de propagandă, înscenează 
un proces cu ședință publică. O sală imensă tapetată în roșu, ticsită de lume 
dornică de senzaţional, îl primește pe prizonierul mult râvnit. De formă i se 
pun oarecari întrebări la care răspunde calm, primind între două alternative, 
sentința de moarte. Dar între timp ţinuta lui şi privirea fascinantă 2 cucerit 
miile de ochi, încât la unul din răspunsurile lui, sala izbucnește în aplaus 
și urale, Era ultimul moment când putea să-și cucerească din nou libertatea 
şi viața, 


Victoria Ciobanu 








CRONICA REVISTE LOR 


N Din lăudabila iniţiativă a unui grup 
de admiratori în frunte cu d. G. Constan- 
dache, revista „Păstorul Tutovei” închină 
ultimul număr (an. V, Oct.-Dec. 1942, Bâr- 
lad) poetului, animatorului de totdeauna 
și preţiosului nostru colaborator G. Tuto- 
veanu, care a împlinit de curând 70 de 
ani. Cinstindu-se, publicaţia asociaţiei 
preoților din jud. Tutova, care, în cazul 
de față, „nu îndeplinește — după cum 
se subliniază întrun simțit „Cuvânt 
înainte — decât oficiul de gazdă, pentru 
o inițiativă cu îndreptățire cinstită de 
atâtea talente”, participă la acest mo- 
ment sărbătoresc cu toată însufleţirea, 
înlesnind exprimarea sinceră, întreagă, a 
omagiului adus unei vieţi dedicată Fru- 
mosului. 

In aproape 160 de pagini, omul și poe- 
tul G. Tutoveanu este prezentat sub toate 
laturile de activitate desfăşurată dealun- 
gul vieţii sale, reușindu-se în chip re- 
marcabil să se contureze, spre obștească 
și dreaptă preţuire, profilul sufletesc de 
aristocratică ţinută al unuia dintre pu- 
ținii supraviețuitori din vechea pleiadă 
de poeţi, pentru cari arta n'a fost accep- 
tată decât în măsura în care ea captează, 
aureolându-le, comorile și năzuinţele 
poporului românesc. Tradiţionalist prin 
temperament, G. Tutoveanu nu s'a abă- 
tut dela calea versului limpede, cuprin- 
zător, nici chiar atunci când pseudocri- 
ticii noștri „avansaţi”, judaizați, luptau 
din răsputeri să impună un crez de artă 
cu totul opus firii românești, ironizând 
în acelaș timp — pentru atingerea scopu- 
lui — producţiunile artistice cu aromă 
autohtonă și negând sănămătorismului 
până și rolul lui legat de epoca în care 
sa manifestat acest curent de incontes- 
tabilă importanţă pentru desvoltarea li- 
teraturii românești. G. Tutoveanu nu s'a 
simţit niciodată depășit de criteriile este- 
tice importate; nu s'a gândit nicio clipă 
să facă salturi forțate în creaţia sa, pen- 
tru a se dovedi in pas cu vremea și țe- 
lurile ei artistice. A crezut cu tărie că 


evoluţia. își urmează legile pe deasupra 
sbaterilor omenești și că nimic și nimeni 
nu poate decide, în această privinţă, de- 
cât timpul. Cine cercetează amănunțit 
scrisul lui G. Tutoveanu va observa în 
apele lui deosebit de clare un proces de 
creație din ce în ce mai adâncit, natu- 
ral, cu elaborări tot mai cuprinzătoare şi 
vestmânt tot mai împlinit în ceea ce pri- 
vește expresivitatea, Dela  „„Albastru' 
până la „Sonete”, drumul poetic parcurs 
de G. Tutoveanu mărturiseşte cu priso- 
sință o vădită preocupare în împrospă- 
tarea lexicului și căutarea efectelor sti- 
listice. Numai câmpul inspirației a păs- 
trat — voit, credem noi — pecetea lui 
inițială. Codrii, râurile, satul, ogoarele, 
Vântul, anotimpurile și vitejia Moldovei, 
cântate cu atâta patimă în decursul unei 
jumătăţi de secol, au continuat să vibreze 
în sufletul senin al lui G. Tutoveanu, că- 
pătând în uitimul timp tonuri de sfâșie- 
toare nostalgie. 

Numărul omagial al revistei „Păstorul 
Tutovei” caută să ni-l înfăţişeze pe G. 
Tutoveanu așa cum este și cum va ră- 
mâne, se pare, atât în istoria literaturii 
noastre, cât și în amintirea celor cari-l 
cunosc, Primul cuvânt adresat sărbători- 
tului îl semnează poetul Tudor Arghezi, 
într'un „Medalion“, din care desprindem: 

„De câtă multă vreme să nu-l mai îi 
văzut? Ieri, l-am salutat la o răspântie 
de vagoane, în oraș. Aceeaş aristocra- 
tică simplicitate, aceeaș voie bună dis- 
crelă, aceeaş omenie dulce. Ținea în 
palmă cartea lui de „Sonete”, ca într'o 
mână de sticlă o icoană de ivoriu, atât 
îi era coperta de imaculată ; înnalt și 
frumos desinat în costumul lui de con- 
stantă ceremonie. Senin şi ascetic, chipul 
lui vine întotdeauna de departe, din per- 
gament, poate din Cina lui Da Vinci”. 

Urmează rânduri emoționante de Cor- 
neliu Moldovanu, în cari evocarea ani- 
lor duși se împletește cu via Tecunoș- 
tință a liceanului pentru cuvintele înțe- 
legătoare și îndemnul pe care G. Tuto- 

veanu niciodată 'nu le-a precupeţit. 
George Lesnea îi închină un reușit şi 
grăitor sonet, în al cărui sfârșit găsim 
aceste versuri cari delinesc deplin pe G. 
Tutoveanu : 


Tu, tainele tăcerilor albastre 
Le-ai lămurit în sufletele noastre 
Cu aurul și cu argintul slovii. 


Din lira ta, cu strune de lumină, 
A  răsunat, ăiastră și deplină, 
Cântarea fără margini a Moldovii... 


Profesorul S. Mehedinţi, fostul director 
al „Convorbirilor”, încheie „O mărturi- 
sire” cu aceste cuvinte: „Când va trece 
bâlciul și sgomotul reclamei celor cari 
trăiesc prin vanitate și pentru vanitate, 
scriitorul Tutoveanu, vechiu colaborator 
al „Convorbirilor Literare”, va avea locul 
său deplin asigurat în amintirea urmași- 
lor”. 

Ca unul care l-a cunoscut cu prilejul 
debutului literar și s'a bucurat chiar de 
atunci de prietenia întreagă a lui G. Tu- 
toveanu, Pamfil Șeicaru, directorul „Cu- 
rentului', scrie printre altele: „Dacă i se 
părea că vede licărirea unui talent, fie şi 
în numai pâlpâirea unei făgădueli, G. 
“Tutoveanu punea un interes, socotea în- 
cujararea ca pe-o obligaţie imperioasă. 
Rar âm întâlnit un om cu atâta răbdare 
să asculte ore întregi o lectură făcută 
monoton, ca să nu întrerupă decât ca să 
ceară repetarea fie a unui cuvânt, fie a 
unei fraze, care nu fusese citită deslușit. 
Când se sfârșea lectura, G. Tutoveanu 
analiza cu o rară delicateţă, subliniind 
cu multă precauţie scăderile pe care 
le observase, și spre a nu mâhni cu o 
critică prea aspră, cumpănea în așa fel, 
încât să nu lipsească o entuziastă relie- 
fare a însușirilor literare”, 

In lumina acestor adevăruri se înși- 
ruiesc amintirile despre G. Tutoveanu și 
„caracterizările asupra operei sale. 

Cu regretul de a nu putea tran- 
scrie nici măcar câte o frântură din 
fiecare, vom pomeni numai numele 
„celor cari s'au grăbit să-și mărturisească 
omagiul față de septuagenarul sărbă- 
rit: 1. Simionescu, Artur Gorovei, C. D. 
Fortunescu, D. lov, Dragoș Vrânceanu, 
N. Dunăreanu, Al. Lascarov-Moldovanu, 
Ion Dongorozi, G. Ursu, G. Constanda- 
che, Radu Cosmin, Gh. A. Cuza, 1. A. 
Basarabescu, lon Minulescu, Paul 1. Pa- 
padopol, Aurel G. Stino, Pr. Toma Chi- 
ricuță, Virgil Huzum, 1. Gr. Oprişan, 
Const. Stelian, Romulus Dianu, etc. 

Alăturându-se tuturor acestora şi însu- 
şindu-și cuvintele lor de caldă și dreaptă 
preţuire, revista „Convorbiri Literare” 


îşi unește sincer glasul cu al „Păstorului 
Tutovei”, care „roagă pe Bunul Dumne- 
zeu să înmulțească întru cele bune anii 
sărbătoritului”', așteptându-l să-i cinsteas- 
că paginile și pe viitor cu poesia lui me- 
lodioasă și substanțială. 


Teodor Al. Munteanu 


MI In numărul 8—9 (1942) al Revistei 
italiene „Romana”, despre care am mai 
avut prilejul a vorbi, d. prof. Umberto 
Cianciolo, dela Universitatea din Sibiu, 
scrie despre Mărturiile cronicarilor ro- 
mâni asupra Romei și Italiei (Testimo- 
nianze di cronisti romeni intorno a Roma 
e all'ltalia). 

Plecând dela constatarea că, în stabi- 
lirea obârșiei romane a neamului nostru, 
cronicarii mergeau pe drumul compara- 
ţiei linguistice, autorul amintește o măr- 
turie a lui Poggio Bracciolini, inspirat 
de Enea Silvio Piccolomini, 

In drumul acesta al apropierii linguis- 
tice cu Italia, autorul poposește asupra 
conservativismului limbii române faţă de 
celelalte limbi romanice în ce privește 
un număr de cuvinte, cari în acelea nu 
se găsesc. Şi aici d-sa găsește locul pen- 
tru a cita ascuţita intuire leopardiană: 
„Aggiungete quella lingua valacca, deri- 
vata pure dalla latina e che, per essersi 
mantenuta sempre rozza, € proprissima a 
darci grandi notizie dellantico volgare 
latino, il quale volgare, come tutti gli 
altri, e il precipuo conservatore delle an- 
tichită di una lingua” (Zibaldone, III, 71). 

Pentru a explica târzia trezire civilă a 
poporului românesc, d. Cianciolo repro- 
duce dramaticele cuvinte ale prof. Sextil 
Pușcariu din a sa Istorie a Literaturii 
Române (p. 6 şi urm.). Astfel, chiar nu- 
mai din acest pasagiu, conaționalii auto- 
rului vor găsi în acest număr al Revistei 
„Romana” închinat raporturilor italo-ro- 
mâne date istorice elocvente. 

Dintre toți cronicarii Miron Costin a- 
duce mărturiile cele mai „fără rezerve” 
și cu adevărat „triumfale” asupra Romei 
și Italiei. Este vorba de „celebrul capi- 
tol” din De neamul Moldovenilor unde 
cronicarul, lăsându-și gândul pradă închi- 
puirii, zugrăvește minunăţiile pământului 
italic. 

Cu acest adevărat imn, d. prof. Umber- 
to Cianciolo încheie investigația d-sale, 
minuţios documentată, ştiind bine ce in- 
teres vor trezi aceste rânduri în inima 
Italienilor pentru Țara soră de aici. Este 
o contribuţie științifică de toată însem- 
nătatea, alături de cele ale d-lor prof. 
Al. Marcu și Carlo Tagliavini. 


Ștefan Cuciureanu 





442 


RI 


B 


00 RA 


CĂRȚI 


EDITURA „CARTEA ROMÂNEASCA“ 
BUCUREȘTI 

Const. Pârvulescu: H. Poincare, Cunoșt. 
folos. Seria A. 86, 

1. Simionescu: Viaţa Pământului, Cu- 
noșt. folos. Seria A. 87, 

Maria Gen. Dobrescu: Bucătăria Săten- 
cei, Cunoşt. folos. Seria B. 37 

Tuliu Racotă: Cnezii Cândea de Lupșa 
și Voevodul Ioan de Huniedoara, Cu- 
noşt. folos. Seria C. 119. 

Constantin Turcu: J. A. Vaillant, Cu- 
noșt. folosit. Seria C. 125. 

Teodor Scarlat: Ora de sbor. 


EDITURA „CUGETAREA“ 
GEORGESCU-DELAFRAS. 
BUCUREȘTI 
Gabriel Drăgan: M. Kogălniceanu, 

Opere alese. 
Gabriel Drăgan: V. Alexandri, Proză. 


EDITURA „SCRISUL ROMÂNESC“ 
CRAIOVA 
Ion Siadbei: N. Găne, Novele vol, I şi 
II. Clasici Comentaţi. 
Elena Rădulescu Pogoneanu: Vasile 
Alexandri. Poezii vol. II. Clasici Co- 
mentaţi. 


EDITURA „FUNDAȚIA REGALĂ 
PENTRU LITERATURĂ ŞI ARTĂ“ 
BUCUREŞTI 
Shakespeare: Cum vă place (Comedie 
în 5 acte). Trad. din limba engleză 
în forma originală de Petre Grim 

Shakespeare : Poveste de Iarnă ( 
medie în 5 acte). Trad. din limba € -- 
gleză de Dragoș Protopopescu. 

Aron Cotruș: Rapsodie Dacă — “41. 


EDITURI DIFERITE 
F. Păcurariu: Psalmii Neliniştii 'Poe- 
me). Edit. Gazetei „Sâptămâna“ 'ipo- 
grafia „Minerva“, Bistriţa. 
D. St. Rădulescu: La Barbut, E'litura 
„Vremea“, 
Preot FI. Mureşanu: Biserica di. Der 
Calendar Creştin: 1943, Edit. Wit 
liei Bucovinei, Cernăuţi. 
Ovidiu Papadima: O viziune Ro 
că a Lumii. Studiu din Folclor. 
Conv. Literare. 
Lucia Mihnea: Strune de Argi 
ţia „Convorbiri Literare“, 
Const. Floru, Const. Noica 
Vulcănescu: Izvoare de Fi] 
legere de Studii și Texte, 
covina“ I. E. Torouţiu. 


REVISTE 


„Cetatea Moldovei“, An. III, Vol. V, Nr. 
6, 7 şi 12, 1942 An. II, vol. III, Nr, 
15, 1941. 

„Revista Fundațiilor Regale“, An. VIII, 
Dec. 1941, Nr. 12. An. IX, Nr. 6-12, 
1942, Ş 

„Jurnal de Pshotehnică“, Vol. V, Nr. 
3, Iul-Aug.-Sept. 1941. 

„Horia, Cloşca şi Crişan“, An, i, Nr. E 
Iunie 1941. An. II, Nr. 3-6, Ian.-Apri- 
lie 1942. An. III, Nr. 1-3, Oct.-Dec. 
1942 

„Revista Intendenţei şi Administraţiei 
Armatei“, An. XXII, No. 9-10, Sept.- 
Oct. 1942. E 

„Apostolatul“, An. VII, Nr. 4-6, Apr.- 
Iunie, Nr, 10-12 Oct.-Dec.; 1941, 

„Viaţa Săceleană“, An. 1, Nr. 1 Mart., 
Nr. 3-4 Mai-lunie, 1942. 














„Conferenţa“, An. V, Nr. 
An. V, Nr. 10 Sept. 194 
12 Noem. 1941. An. VI, 
Iunie, 1942, poti 

„Luminătorii“. An. VI, 7fr. 9-10; 11-12 
Noem.-Dec. 1942. 

„Revista Intendenţei și 
Armatei“, An. XXII,” Mari. 1942. 
An. XXII, Nr, 4 Ap 11942, 

„Biserica Basarabeană$ An. 1, Nr. 3 
Iunie 1942. An. 1, $r. 5 Oct. 1942. 
An. I, Nr. 6 Noem. 942, 

„Curierul Cooperaţit Române“, An 
XXXII, Sept. 1941 %+. 9. An. XXXIII, 
Nr. 1-10, Ian.-Dec, 142, 

„Analele Economice. 4. Statistice“, An. 
XXV, Nr. 4-6, Apr ;Iun. 1942. 

„Familia“, An. 77, $ ia IV, Nr. 9, Sept. 
1942, | 

COLECŢIA „CONVORBIRI LITERARE“ 


CĂRȚI APĂRUTE: 


TEODOR AL. MUNTEANU, Meri domnești (Poeme) Lei 60 
C. FÂNTÂNERU, Poezia lui Lucian Blaga şi gân- 
direa mitică (Studiu) 3 

G. MURNU, Tropare (Poezii) 

G. MURNU, Altare (Poezii) 

W. v. GOETHE, Faust (| și Îl) 

: trad. de Laura M. Dragomirescu 

| AL. BRĂTESCU-VOINEŞTI, Strigăte de alarmă 
în chestia evreească . 

GENERAL RADU R. ROSETTI, Mărturisiri | 

EMIL VORA, Cartea Plecărilor (Poeme) 

RONSARDA. CASTRO, Opal. (Poeme) 


W. v. GOETHE, Hermann şi Dorothea, 
trad. de Laura M. Dragomirescu. 


PETRE PAULESCU, Fuga în Azur (Poeme) 

GEORGE BAICULESCU, Activitatea folkloristică a 
lui Nicolae Filimon 

PETRU IROAIE, Omenia românească 

LUCIAN DUMITRESCU, Fraţii mei, oamenii (Poezii) 

GENERAL RADU R. ROSETTI, Mărturisiri II 

D. NESTORESCU, Plaiul (Poeme) 

STELIAN METZULESCU, Hora Fantomelor 

MARIN RADU VOINEA, Asceză (Poezii) . 

O. PAPADIMA, O.viziune Românească a lumii 

EUGEN MICU, Serenadă (în sol maior) . 

LUCIA MIHNEA, Strune de argint (Poezii) . 

GRIGORE SĂLCEANU, Poemul creaţiunii (versuri) 


UZ LEL 100.— 
PERIODICE 
ROMANIA. 

